title: Sähkömagneettinen mikrofoni

text: Sähkömagneettisia mikrofoneja on sekä passiivisia että aktiivisia. Passiivimikrofonien rakenne on edellä mainitun kaltainen, mutta aktiivimikrofoneissa on lisäksi sisäänrakennettu pieni esivahvistin joka toimii yleensä yhdellä tai kahdella 9 V paristolla. Mikrofonien valmistajista EMG on tunnetuin aktiivimikrofonien valmistaja. Aktiivimikrofonit tuottavat passiivimikrofonia voimakkaamman ulostulosignaalin joka lisää säröytymistä, niiden sointi on myös passiivimikrofoneja heleämpi.


title: Sähkömagneettinen mikrofoni

text: Bassokitaroissa käytetään yleisesti myös ns. jaettuja mikrofoneja (kuvassa) eli P-basson mikrofoneja. Nimi tulee Fenderin Precision-bassosta jossa käytettiin ensimmäisenä, ja käytetään edelleen tämäntyyppistä mikrofonia. Monesti myös yksikelaisia basson mikrofoneja nimitetään jazzbasson mikrofoneiksi Fenderin Jazz-basson mukaan, joissa käytetään kyseisiä mikrofoneja. (ks. kuva) Bassokitaroiden mikrofonit voivat olla myös humbuckereita tai stack-humbuckereita.


title: Sähkömagneettinen mikrofoni

text: Jaetun mikrofonin kelat ovat kahden eri sydämen ympärillä, erillisissä koteloissa, limittäin toistensa päällä. Tämä poistaa mikrofonin signaalista häiriöitä samalla tavalla kuin humbucker-rakenne.


title: Sähkömagneettinen mikrofoni

text: Tunnettuja mikrofonien valmistajia ovat mm. Seymour Duncan, DiMarzio, EMG, Lindy Fralin, Jason Lollar, Bartolini Pickups and Electronics ja Bareknuckle Pickups. Lisäksi perinteisiä sähkökitaroita valmistavien Fender- ja Gibson-yhtiöiden valmistamat mikrofonit ovat tunnettuja. Suomessa käsintehtyjä mikrofoneja ovat valmistaneet esim. Rami Hakalan Mikki House ja Kari Niemisen Versoul Oy.


title: Sähkömagneettinen mikrofoni

text: Suomen ensimmäiset kitaramikrofonit (joista on tallennettua kirjallista tietoa) valmisti tamperelainen arkkitehti ja jazzmuusikko Gunnar "Goony" Strömmer (1914 - 2006). Strömmerin veljesten mikrofoneja myytiin myös erikseen ainakin Tampereen musiikkiliikkeissä 1950-luvulla.


title: Ewa Paradies

text: Ewa Paradies (17. joulukuuta 1920 – 4. heinäkuuta 1946) oli saksalainen keskitysleirivartija ja SS-nainen.


title: Ewa Paradies

text: Hän syntyi Lauenburgissa Pommerissa (nyk. Puolan Lebork) osoitteessa Neuendorferstrasse 100. Hän oli protestanttikristitty ja naimaton. Vuonna 1935 hän jätti koulun kesken ja työskenteli useissa paikoissa Wuppertalissa, Erfurtissa ja Lauenburgissa.


title: Ewa Paradies

text: Elokuussa 1944 hän meni Stutthofin SK-III keskitysleirille kouluttautuakseen Aufseheriniksi. Hän päätti pian koulutuksensa ja hänestä tuli vartija. Lokakuussa 1944 hänet siirrettiin Bromberg-Ostin alaleirille ja tammikuussa 1945 takaisin Stutthofin pääleiriin. Huhtikuussa 1945 hän oli mukana eräässä viimeisistä naisvankien kuljetuksista Lauenburgin alaleiriin ja pakeni.


title: Ewa Paradies

text: Toukokuussa 1945 puolalaiset upseerit löysivät hänet Lauenburgista. Stutthof-oikeudenkäynnissä useat todistajat kertoivat Paradiesin harjoittamasta vankien pahoinpitelystä. Yksi kertoi oikeudessa: "Hän pakotti ryhmän naisvankeja keskellä talvea riisuutumaan. Sitten hän heitti jäävettä heidän päälleen. Jos he liikkuivat hän [Paradies] hakkasi heidät." Paradies todettiin syylliseksi murhaan ja tuomittiin kuolemaan. Hänet hirtettiin Biskupia Gorkan kukkulalla lähellä Gdańskia.


title: Life (Dopen albumi)

text: Life on alternative metal -yhtye Dopen toinen studioalbumi. Se julkaistiin 6. marraskuuta 2001 levymerkillä Epic Records.


title: Life (Dopen albumi)

text: Kaikki kappaleet kirjoittanut Edsel Dope, ellei toisin mainittu.


title: Life (Dopen albumi)

text: Huom. Joissakin Lifen versioissa "You're Full of Shit" on kappaleena 14.


title: Ripsieläimet

text: Ripsieläimet ("Ciliophora" tai "Ciliata") ovat pieniä yksisoluisia eliöitä. Niiden nimitys johtuu niiden solujen pinnalla olevista ripsien kaltaisista pienistä karvoista, joiden avulla eliö liikkuu. Ripsieläimet kuuluvat "Chromalveolata"-kunnan "Alveolata"-pääjaksoon, jossa niiden lähimmät sukulaiset ovat panssarilevät ja itiöeläimet. Tohvelieläimet ovat tunnetuimpia ripsieläimiä.


title: Ripsieläimet

text: Ripsieläimiä elää runsaasti vedessä ja myös kosteassa maassa. Ne fagosytoivat ravinnokseen pieniä eliöitä, kuten bakteereja ja yksisoluisia leviä. Monilla ripsieläimillä on ravinnon hankkimista varten kehittynyt erityinen solusuu ja siihen liittyvä solunielu, jonne eliön ripsien aiheuttama virtaus kuljettaa ravintopartikkeleita. Solunielun perällä ravintohiukkaset ympäröityvät kalvolla ja kulkeutuvat solun sisään niin sanotuiksi ravintovakuoleiksi. Solussa lysosomit hajottavat ravintovakuoleissa olevat hiukkaset. Sulamattomat ravintohiukkaset kuljetetaan ulos solusta eksosytoosilla.


title: Ripsieläimet

text: Ripsieläimillä on poikkeuksellinen tumarakenne: niillä on kaksi tumaa. Pienempi tuma on diploidinen ja säätelee solun lisääntymistä. Suurempi on puolestaan polyploidinen ja säätelee solun elintoimintoja.


title: Ripsieläimet

text: Ripsieläimet lisääntyvät sekä suvuttomasti jakautumalla että myös suvullisesti. Suvullisessa lisääntymisessä kaksi soluyksilöä sulautuvat yhteen, jonka jälkeen ne taas jakautuvat kahdeksi tytärsoluksi.


title: Webmin

text: Webmin on selaimella toimiva Perl-pohjainen hallintatyökalu unix-pohjaisten järjestelmien palvelintoiminnan hallintaan.


title: Webmin

text: Webmin toimii palvelmina oletuksena TCP-portissa 10000.


title: Group Therapy

text: Group Therapy on Dopen järjestyksessään kolmas studioalbumi. Se julkaistiin vuonna 2003 levymerkillä Recon Records.


title: Group Therapy

text: Kaikki kappaleet on kirjoittanut Edsel Dope, ellei toisin mainita.


title: Group Therapy

text: "Today Is The Day" -kappaletta käytettiin World Wrestling Entertainmentin tapahtumassa musiikkina vuonna 2003.


title: American Apathy

text: American Apathy on alternative metal -yhtye Dopen neljäs studioalbumi. Se julkaistiin 26. heinäkuuta 2005 levymerkillä Artemis Records.


title: Ollie Matson

text: Oliver Adrian "Ollie" Matson (1. toukokuuta 1930 Trinity, Texas – 19. helmikuuta 2011 Los Angeles, Kalifornia) oli yhdysvaltalainen amerikkalaisen jalkapallon keskushyökkääjä ja yleisurheilija. Hän syntyi Trinityssa, Texasissa, valmistui San Franciscon George Washington High Schoolista 1948 ja pelasi National Football Leaguessa vuosina 1952–1966.


title: Ollie Matson

text: Matson siirtyi City College of San Franciscosta University of San Franciscoon. Hän oli uransa huippuaikoina 1950-luvulla useina vuosina Pro Bowl -pelaajana ja ylsi vuonna 1956 peräti Pro Bowlin "Most Valuable Playeriksi". Uran jo päätyttyä hänet kelpuutettiin sekä Pro Football Hall of Fameen (1972) että College Football Hall of Fameen (1976).


title: Ollie Matson

text: Matson voitti vuonna 1952 Helsingin olympialaisissa 4 × 400 metrin viestijuoksun hopeaa ja 400 metrin juoksun pronssia ajalla 46,8.


title: Ernesto Valverde

text: Ernesto Valverde (s. 4. helmikuuta 1964) on espanjalainen jalkapallovalmentaja ja entinen pelaaja. Kesästä 2017 lähtien hän toimii Barcelonan päävalmentajana.


title: Ernesto Valverde

text: Baskisukuinen Valverde syntyi Extremadurassa, mutta muutti perheensä mukana Baskimaalle jo varhaisessa vaiheessa elämäänsä. Perhe asettui Vitoria-Gasteiziin, jonka seurassa Alavésissa hyökkääjänä pelannut Valverde aloitti ammattilaisuransa. Myöhemmin hän edusti myös Sestao Sportia, mutta todellisen läpimurtonsa hän teki Españolissa, jonne Javier Clemente hankki hänet kesällä 1986.


title: Ernesto Valverde

text: Valverde oli yksi Españolin joukkueen avainpelaajista, kun se sijoittui Espanjan pääsarjan kolmanneksi kaudella 1986–1987. Sijoituksen ansiosta joukkue pääsi seuraavan kauden Uefa-cupiin, jossa se eteni aina loppuotteluun asti. Español voitti kotikentällään pelatun ensimmäisen osaottelun 3–0, mutta vastustaja Bayer Leverkusen toisti saman toisessa osaottelussa. Ratkaisu eteni maalittoman jatkoajan kautta rangaistuspotkukilpailuun, jonka Español hävisi 3–2. Loukkaantumisesta kärsinyt Valverde seurasi toisen osaottelun vaihtopenkiltä, sillä seura oli päässyt paikallisvastustaja Barcelonan kanssa sopuun pelaajan myymisestä ja halusi suojella häntä lisävammoilta.


title: Ernesto Valverde

text: Valverden ura Barcelonassa oli kaikesta huolimatta loukkaantumisten rikkoma, sillä aikaisempi vamma uusiutui harjoituksissa jo ennen uuden kauden alkua. Barcelonan-vuosinaan hän saavutti kuitenkin pelaajauransa suurimmat meriitit ollen osa joukkuetta, joka voitti Cup-voittajien cupin vuonna 1989 ja Espanjan cupin vuonna 1990. Johan Cruijffin valmentaman niin sanotun "Dream Teamin" varsinaista voittokulkua Valverde seurasi Athleticista, jonne hän valmentaja Clementen tavoin siirtyi vuonna 1990. Athleticissa hän teki kaudella 1990–1991 uransa maaliennätyksen (14 maalia) ja muodosti myöhemmin tehokkaan hyökkäyskaksikon José Ángel Zigandan kanssa. Espanjan maajoukkueessa Valverde esiintyi ensimmäisen ja ainoan kerran EM-karsintaottelussa Islantia vastaan vuonna 1990. Hän päätti pelaajauransa Mallorcassa kaudella 1996–1997.


title: Ernesto Valverde

text: Myöhemmin vuonna 1997 Valverde aloitti valmentajauransa Athleticin juniorijoukkueissa, josta hän eteni edustusjoukkueen apulaisvalmentajan, apulaisurheilutoimenjohtajan ja reservijoukkueen päävalmentajan tehtävien kautta edustusjoukkueen päävalmentajaksi kaudeksi 2003–2004. Samaisella kaudella hän valmensi joukkueen pääsarjan viidenneksi, joka oli sen paras sijoitus sitten kauden 1997–1998 toisen sijan. Seuraavan kauden Uefa-cupin lohkovaiheessa joukkue saavutti muun muassa historiallisen 7–1-voiton Standard Liègestä. Eurocup-taival päättyi lopulta jo ensimmäisellä pudotuspelikierroksella Austria Wieniä vastaan, mutta Espanjan cupissa joukkue ylsi välieriin. Kauden jälkeen Valverde joutui kuitenkin luopumaan paikastaan ajauduttuaan törmäyskurssille seuran puheenjohtajan Fernando Lamikizin kanssa.


title: Ernesto Valverde

text: Välivuoden jälkeen Valverde otti vastaan RCD Espanyol päävalmentajan tehtävät kesällä 2006. Kaudella 2006–2007 hän johti joukkueen Uefa-cupin loppuotteluun, jossa vastaan asettui toinen espanjalaisjoukkue Sevilla. Suuren osan ottelusta miesalivoimalla pelannut Espanyol onnistui kahdesti tasoittamaan tilanteen Sevillan mentyä ensin johtoon. Lopullista ratkaisua jouduttiin – kuten Valverden pelaajaurallakin – hakemaan rangaistuspotkukilpailun kautta, missä Sevilla oli parempi maalein 3–1. Kaudella 2007–2008 Espanyol jäi Primera Divisiónissa vasta sijalle 12 ja kauden jälkeen Valverde ilmoitti jättävänsä seuran.


title: Ernesto Valverde

text: Päivää Valverden Espanyol-eroilmoitusta myöhemmin ilmoitettiin hänen siirtyvän kreikkalaisseura Olympiakosin uudeksi päävalmentajaksi. Valverden debyyttikausi Kreikassa sujui loistavasti, sillä seura varmisti mestaruutensa jo neljä kierrosta ennen loppua ja voitti myös Kreikan cupin. Cupin jännittävässä loppuottelussa kaatui AEK tiukan rangaistuspotkukilpailun jälkeen 15–14. Varsinaisen peliajan ja jatkoajan jälkeen tilanne oli jo 4–4. Toukokuussa 2009 Valverde jätti yllättäen tehtävänsä Olympiakosissa. Hän ei suostunut seuran palkanalennusvaatimuksiin.


title: Ernesto Valverde

text: Kesäkuussa 2009 Valverde palasi Espanjaan ja Villarrealin päävalmentajaksi. Hän korvasi tehtävässä Real Madridiin siirtyneen Manuel Pellegrinin. Valverden johdolla Villarrealin kausi alkoi kuitenkin murheellisesti sen viruessa pitkään putoamiskamppailussa. Kauden vanhetessa Valverde sai peliin hieman piristystä, mutta voittoja ei silti tullut toivottuun tahtiin. Lopulta 0–2-tappio CA Osasunalle oli liikaa seurajohdolle ja Valverde sai potkut tammikuun viimeisenä päivänä 2010. Villarreal voitti hänen johdollaan vain seitsemän 20 pelatusta ottelusta ja oli La Ligassa kymmenentenä.


title: Ernesto Valverde

text: Elokuussa 2010 Valverde palasi kreikkalaisen Olympiakosin päävalmentajaksi. Espanjalaisen alaisuudessa Olympiakosilla ei ollut enää asiaa europeleihin, sillä joukkue oli pudonnut Ewald Lienenin alaisuudessa Eurooppa-liigasta. Valverde pystyi keskittämään joukkueen voimat Kreikan liigaan ja tuloksena oli seuran historian 38. mestaruus, joka ratkesi kolme kierrosta ennen sarjan päätöstä. Kaudella 2011–2012 Olympiakos taisteli Valverden alaisuudessa jatkopaikasta Mestarien liigassa, mutta joutui tyytymään alkulohkon kolmanteen sijaan. Pelit jatkuivat Eurooppa-liigassa, jossa Olympiakosin tie katkesi toisella pudotuspelikierroksella FK Metalist Harkovaa vastaan. Kreikan liigassa seura varmisti toisen perättäisen mestaruutensa edelliskauden tapaan kolme kierrosta ennen sarjan loppua. Mestaruudesta huolimatta Valverde ilmoitti huhtikuun lopulla ettei jatka sopimustaan seuran kanssa, vaan jättää Olympiakosin kauden jälkeen. Valverde kruunasi viimeisen Olympiakos-kautensa tuplamestaruuteen, kun joukkue voitti Kreikan cupin finaalissa Atromitosin jatkoajalla 2–1.


title: Ernesto Valverde

text: Joulukuussa 2012 Valverde teki kauden loppuun ulottuvan sopimuksen La Ligassa kahdenneksitoista valahtaneen Valencian kanssa. Valverde nosti Valencian lopulta viidenneksi. Päätöskierroksen tappio Sevillalle kuitenkin tarkoitti, ettei seura selvinnyt Mestarien liigaan seuraavalle kaudelle. Valverde ilmoitti kauden päätyttyä, että ei jatka joukkueen peräsimessä seuraavalla kaudella.


title: Ernesto Valverde

text:
Kesäkuussa 2013 Valverde palasi kahdeksan vuoden tauon jälkeen baskiseura Athletic Bilbaon päävalmentajaksi. Valverden paluu oli menestyksekäs ja heti debyyttikaudellaan hän luotsasi Athleticin La Ligan neljänneksi. Seura pääsi pelaamaan Mestarien liigaan ensimmäistä kertaa sitten kauden 1998–1999. Valverden johdolla Athletic eteni lohkovaiheeseen pudottamalla SSC Napolin karsinnoissa. Tie nousi kuitenkin pystyyn lohkovaiheessa, kun Athletic jäi kolmanneksi FC Porton ja FK Šah’tar Donetskin jälkeen. La Ligassa kausi 2014–2015 päättyi puolestaan seitsemänteen sijaan, minkä myötä Athletic pääsi mukaan Eurooppa-liigaan kaudelle 2015/16. Kotimaan kentillä menestystä tuli kuitenkin Copa del Reyssä, jossa Valverde luotsasi seuransa finaaliin. Mestaruus jäi haaveeksi, kun FC Barcelona oli vahvempi maalein 3–1. Valverden Athletic sai kuitenkin revanssin Espanjan supercupin finaalissa, jossa se voitti Barcelonan yhteismaalein 5–1. Kaudella 2015/16 Bilbao paransi liigasijoitustaan ollen Valverden alaisuudessa viides. Eurooppa-liigassa Valverde johdatti baskiseuran aina puolivälieriin saakka, kunnes Sevilla FC pudotti Bilbaon rangaistuspotkukilpailussa. Valverden toisen pestin viimeiseksi Bilbaossa jääneellä kaudella 2016–17 seura oli jälleen liigan seitsemäs. Eurooppa-liigassa joukkue putosi yllättäen ensimmäisellä pudotuspelikierroksella kyproslaista APOELia vastaan. Kauden jälkeen spekulaatioissa FC Barcelonan valmentajanpestiin yhdistetty Valverde jätti Athleticin.
Valverden sopimus FC Barcelonan kanssa julkistettiin 29. toukokuuta 2017, ja se kattaa kauden 2017–2018. Valverden johdolla Barcelona palasi Espanjan pääsarjan mestariksi vuoden tauon jälkeen. Mestaruus ratkesi huhtikuun lopussa, kun Barcelona voitti RC Deportivo de La Coruñan 2-4 ja karkasi Real Madridin tavoittamattomiin. Liigamestaruuden myötä Barcelona varmisti tuplamestaruuden, sillä se oli viikkoa aiemmin murskannut Sevillan Espanjan cupin finaalissa 5-0. Valverden debyyttikauden suurin takaisku oli putoaminen Mestarien liigasta puolivälierissä AS Romalle. Barcelona oli voittanut kotiottelunsa 4-1, mutta hävisi Roomassa 3-0 ja putosi vierasmaalisäännön myötä jatkosta.


title: Haeju

text: Haeju (, hanja 海州市) on Pohjois-Korean Etelä-Hwanghaen maakunnan pääkaupunki. Vuoden 2008 väestönlaskennan mukaan siellä on 273 300 asukasta.


title: Haeju

text: Haeju sijaitsee vuorten ja meren välissä ja sen edustalla on Kyongginlahti. Lahdella kaupungin edustalla on useita saaria. Kaupungin rakennettu alue sijaitsee 899:n metrin korkeuteen merenpinnasta kohoavaa Suyangvuorta vastapäätä. Vuorta ympäröivä alue on julistettu luonnonsuojelualueeksi ja vuori tunnetaan vesiputouksistaan. Kaupungin alueesta 90 % sijaitsee alle 200:n metrin korkeudella merenpinnasta. Ryongdangin niemimaa leviää kaupunkia edustan lahdelle. Kaupungin läpi virtaa Kwangsǒkjoki. Tammikuun keskilämpötila on -3,4 °C ja elokuun 24,5 °C. Keskimääräinen vuosittainen sadanta on 1 080,8 mm. Navakka tuuli on tyypillinen kaupungin ilmastolle.


title: Haeju

text: Pohjois- ja Etelä-Korea ovat kiistellet Haejun edustan merialueesta ja sen saarien omistuksesta. Kiistat alueesta ovat olleet monien Koreoiden välisten yhteenottojen taustalla.


title: Haeju

text: Haeju on ollut pitkään tärkeä liikenteen väylä Pjongjangin, Gaeseongin ja Soulin välillä. Kaupungin alueella onkin useita historiallisia kohteita Goryeo- ja Joseon-dynastioiden valtakausilta. Haejun kaupunginmuuri rakennettiin alunperin vuonna 1291 ja se jälleenrakennettiin vuonna 1747. Joseon-dynastian valtakauden loppupuolella Haeju oli Soulin, Pjongjangin, Gaeseongin ja Jeonjun ohella yksi Korean viidestä suuresta kaupungista. Sittemmin kaupungin kasvua hidasti rautatien rakentaminen Soulin ja Sinuijun välille vuonna 1906. Siihen asti Haeju oli ollut tärkeä Kiinaan suuntautuvan kaupan keskus. Japanin miehitettyä Korean myös Haeju yhdistettiin rautatieverkkoon. Japanilaiset laajensivat myös kaupungin satamaa, jonka kautta Korean luonnonvaroja kuljetettiin Japanin pääsaarille. Haejusta tehtiin hallinnollisesti kaupunki vuonna 1938 ja vuonna 1945 sinne siirrettiin raskasta ja kevyttä teollisuutta. Vuonna 1976 tehtiin suunnitelma kaupungin kehittämisestä lomakohteeksi. Kaupungista oli tarkoitus tehdä myös kansainvälinen satama ja sen maataloutta ja teollisuutta pyrittiin laajentamaan.


title: Haeju

text: Haejun tärkeimpiin teollisuuden aloihin kuuluvat maatalouskoneteollisuus, sementtiteollisuus ja lasiteollisuus. Kaupunki on myös tärkeä kalasatama, minkä lisäksi kaupungin alueella toimii useita kalankasvattamoja. Kaupunki sijaitsee kaukana Pohjois-Korean energiavoimaloista ja sähköpula onkin alituinen ongelma.


title: Haeju

text: 2000-luvulla Haejuun suunniteltiin erikoistalousaluetta hieman Gaeseongin kaupungin tapaan. Kaupungin kehittämisestä sovittiinkin Etelä-Korean Roh Moo-hyunin ja Pohjois-Korean Kim Jong-ilin välillä vuonna 2007, mutta Pohjois-Korea luopui lopulta hankkeesta, sillä kaupunkia pidettiin lopulta strategisesti liian tärkeänä. Kaupungissa on Pohjois-Korean laivaston tukikohta.


title: Haeju

text: Haejuun päästetään turisteja ja yksi sen pääasiallisista nähtävyyksistä on 1500-luvulta peräisin oleva Puyongin paviljonki. Paviljonki jälleenrakennettiin vuonna 2003 sen tuhouduttua Korean sodassa. Kaupungissa sijaitsee myös vuonna 937 rakennettu Kwangjon temppeli.


title: Don Doll

text: Donald LeRoy Doll (29. elokuuta 1926 – 22. syyskuuta 2010) oli yhdysvaltalainen amerikkalaisen jalkapallon pelaaja. Hän syntyi Los Angelesissa, Kaliforniassa, ja pelasi yliopistotasolla Etelä-Kaliforniassa.


title: Don Doll

text: Doll oli pelipaikaltaan takapuolustaja. Hän aloitti NFL-uransa vuonna 1949. Hänen ammattilaisjoukkueinaan olivat Detroit Lions, Washington Redskins ja St. Louis Rams.


title: Don Doll

text: Doll oli Pro Bowl -pelaajana perättäisinä vuosina 1950–1953 ("Most Valuable Player" 1953). Hän toimi peliuransa jälkeen valmennustöissä.


title: Carla Rindell

text: Carla Rindell on suomalainen äänialan ammattilainen. Hän on tehnyt äänikirjoja, toiminut ääninäyttelijänä ja ohjannut äänidialogeja. Hänet tunnetaan myös Helsingin metron kuulutusten tekijänä.


title: Carla Rindell

text: Ylioppilaskirjoitusten jälkeen Rindell työskenteli yli kymmenen vuotta mainosalalla, minkä jälkeen hän aloitti 30-vuotiaana fonetiikan ja puheviestinnän opinnot Helsingin yliopistossa.


title: Carla Rindell

text: Vuodesta 1997 Rindell on lukenut äänikirjoiksi kaunokirjallisuutta ja satukirjoja. Helsingin metron kuulutusten lisäksi hänen ääntään voi kuulla useissa mainoksissa ja piirroselokuvissa (esimerkiksi "Peter Pan" ja "Artturi Joulu – joulupukin poika"). Hän on myös ohjannut ja tehnyt jälkiäänityksiä.


title: Carla Rindell

text: Rindell on myös ääninäyttelijänä Muumilaakson tarinoita -animaatiosarjan uudemmassa MTV:n dubbauksessa. Rindell on sarjassa kertojana sekä muun muassa Vilijonkan, Mymmelin, ja Noidan äänirooleissa.


title: Last Call with Carson Daly

text: Last Call with Carson Daly on yhdysvaltalainen myöhäisillan keskusteluohjelma, jota esitetään NBC–televisiokanavalla. Ohjelmaa juontaa entinen Music Televisionin VJ Carson Daly. Ohjelma sisältää komiikkaa, haastatteluja sekä musiikki- tai stand up-esityksiä. Last Callia esitetään Yhdysvalloissa Late Night with Jimmy Fallonin jälkeen. Ohjelmaa ei esitetä Suomessa.


title: Last Call with Carson Daly

text: Last Call nauhoitetaan Los Angelesissa ja se on puolen tunnin mittainen. Ohjelman bändiä johtaa Joe Firstman.


title: Last Call with Carson Daly

text: Last Callin ensiesitys oli tammikuussa 2002, ohjelmaa esitettiin alun perin maanantaista torstaihin "Late Friday" -ohjelman lopettamiseen asti kesällä 2002.


title: Last Call with Carson Daly

text: Last Call nauhoitettiin alun perin GE Buildingin 8H -studiossa New Yorkissa, jossa sijaitsi myös Saturday Night Liven kotistudio. Vuonna 2005 Last Callia alettiin nauhoittaa Los Angelesissa.


title: Darjeeling (tee)

text: Darjeeling on intialaista teetä, jota tuotetaan Himalajan rinteillä. Nimensä se on saanut Darjeelingin kaupungista. Darjeeling lukeutuu maailman parhaisiin teelaatuihin.


title: Darjeeling (tee)

text:
Ensimmäiset teetarhat perustettiin 1860-luvulla. Teepensaat on jalostettu sekä "Camellia sinensis var. assamica" että "Camellia sinensis var. sinensis" -muunnoksista. Darjeeling-teestä saadaan vuodessa useita satoja:
Darjeelingin kovan kysynnän vuoksi myös monsuunikauden tee kerätään, ja se myydään pussiteenä.


title: Darjeeling (tee)

text: Darjeelingia kutsutaan joskus ”teen samppanjaksi”: se on erittäin runsasaromista ja vivahteikasta sekä väriltään vaaleahkoa teetä. Vaikka Darjeeling luokitellaan mustaksi teeksi, se ei ole aivan sataprosenttisesti hapetettua vaan muistuttaa joiltain ominaisuuksiltaan oolongia.


title: Darjeeling (tee)

text: Nepalin ja Sikkimin teet muistuttavat Darjeelingia. Intialaiset teetalot ovatkin ostaneet runsaasti edullisempaa mutta laadultaan hyvää nepalilaista teetä, sekoittaneet sitä tunnetumman Darjeelingin kanssa ja markkinoineet tuotoksiaan Darjeelingina. Joinain vuosina Darjeelingia oli markkinoilla huomattavasti koko alueen tuotantoa enemmän, eli osa teestä oli alkuperänsä osalta väärennettyä.


title: Titania (sarjakuvahahmo)

text: Titania on Marvel-universumin superroisto.


title: Titania (sarjakuvahahmo)

text: Hän oli alun perin denveriläinen katutyttö Christine McPharran, joka kaapattiin kaupunginosan mukana Salattuihin sotiin.


title: Titania (sarjakuvahahmo)

text: Tohtori Doom haki hänet ja Marsha Rosenberg -nimisen tytön laboratorioonsa ja antoi molemmille yliluonnolliset voimat; Marshasta tuli Volcana ja Christine sai yliluonnolliset voimat ja kestävyyden. Hän otti nimekseen Titania.


title: Titania (sarjakuvahahmo)

text: Menestys oli kohtalainen; mm. Hulktar hävisi Titanialle naisten tappelussa, mutta sen sijaan Hämähäkkimies pystyi pitämään Titaniaa pilkkanaan: yksikään tämän isku ei osunut, koska avarassa tilassa Hämähäkkimies oli liian liukas hänen tavoitettavakseen.


title: Titania (sarjakuvahahmo)

text: Lisäksi Hämähäkkimiehen taistelutapoihin kuuluva tauoton pilkkaryöppy turhautti Titanian lopullisesti ja hän kadotti tappelun punaisen langan: Hämähäkkimiehen lähes yhtä voimakkaat iskut ja nokkelat kamppaukset saivat lopulta suuriluuloisen tappelijattaren maahan.


title: Titania (sarjakuvahahmo)

text: Titania ihastui Imijään ja he palasivat yhdessä Maahan Salattujen sotien lopussa.


title: Titania (sarjakuvahahmo)

text: Titanian pakkomielle nujertaa Hulktar oli kuitenkin niin pahaa luokkaa, että hänen ja Imijän suhde katkesi.


title: Titania (täsmennyssivu)

text: Titania voi tarkoittaa seuraavia:


title: Sylvain Chavanel

text: Sylvain Chavanel (s. 30. kesäkuuta 1979 Châtellerault) on ranskalainen maantiepyöräilijä, joka kilpaili ammattilaisena vuosina 2000−2018.


title: Sylvain Chavanel

text: Chavanel aloitti ammattilaisuransa Bonjour-tallissa vuonna 2000 ja jatkoi samassa organisaatiossa, joka sittemmin tunnettiin nimellä Brioches la Boulangere, yhteensä viiden vuoden ajan. Vuosina 2005–2008 hän edusti Cofidis-joukkuetta, 2009–2011 Quick Step -tallia, 2012–2013 Omega Pharma-Quick Stepiä ja 2014–2015 IAM Cyclingia. Kaudella 2016 hän palasi ensimmäiseen ammattilaistalliinsa, nyt nimeltään Direct Énergie, jossa ajoi uransa kolme viimeistä vuotta.


title: Sylvain Chavanel

text: Chavanel voitti Dunkerquen neljän päivän ajon vuosina 2002 ja 2004 sekä Belgian ympäriajon 2004. Ranskan ympäriajossa 2008 hän voitti Montluçoniin päättyneen 19. etapin kukistettuaan loppukirissä irtiottokumppaninsa Jérémy Royn. Vuoden 2010 Ranskan ympäriajossa hän voitti Spahan päättyneen toisen etapin lähes neljän minuutin erolla pääjoukkoon. Samalla hän sai haltuunsa kokonaiskilpailun johtajan Maillot jaune -paidan. Hän menetti johtajan paidan seuraavana päivänä, mutta sai sen uudelleen voitettuaan Station des Rousses'een päättyneen, vuoristossa ajetun seitsemännen etapin. Flanderin ympäriajossa 2011 hän sijoittui toiseksi hävittyään loppukirissä Nick Nuyensille. Chavanel kuului joukkuekilpailun maailmanmestaruuden voittaneeseen Omega Pharma-Quick Stepin joukkueeseen MM-kilpailuissa 2012 ja 2013. Hän voitti UCI World Tour -sarjaan kuuluneen GP Ouest-France -kilpailun 2014. Hän voitti Ranskan-mestaruuden maantieajossa 2011 sekä aika-ajossa 2005, 2006, 2008, 2012, 2013 ja 2014.


title: Sylvain Chavanel

text: Chavanel voitti Saint-Quentin-en-Yvelinesin ratapyöräilyn EM-kilpailuissa 2016 kultaa joukkuetakaa-ajossa.


title: Sylvain Chavanel

text: Sylvain Chavanelin nuorempi veli Sébastien Chavanel on myös ammattipyöräilijä.


title: HC Keski-Uusimaa

text: HC Keski-Uusimaa eli HCK on keravalainen jääkiekkojoukkue, joka pelasi kaudella 2013–2014 Suomen toiseksi korkeimmalla sarjatasolla Mestiksessä. Joukkue luopui kauden jälkeen Mestis-paikastaan taloudellisten syiden vuoksi. Seura vaihtoi KJT Miehet-nimeksi ja aloitti III-divisioonassa pelaamisen kaudella 2014–2015.


title: HC Keski-Uusimaa

text: Jääkiekkotoiminnan Keravalla aloitti Keravan Pallokerho 1960-luvulla. Myöhemmin lajille perustettiin oma yhdistys Keravan Kiekko ja toimintaa jatkoi vuonna 1979 perustettu Kerava Shakers. Shakers pelasi parhaimmillaan kolmanneksi ylimmällä sarjatasolla II-divisioonassa vuoteen 1995 asti. Kaudeksi 1995-1996 uusi omistaja vaihtoi uuden edustusnimeksi Helsinki Lightning, mutta ei menesty toivotulla tavalla ja lopetti toimintansa talousongelmien takia. Keravalle perustettiin uusi seura vuonna 1996, Sherwood Playboys, josta erkani HC Keravaksi nimetty edustusjoukkue vuonna 2004. Sherwood Playboys jatkaa toimintaansa keskittyen ikämieskiekkoon. Nykyisin käytössä oleva nimi HC Keski-Uusimaa otettiin käyttöön vuonna 2008, mutta nimi aiheutti ongelmia ja nimi lyhennettiin HCK.


title: HC Keski-Uusimaa

text: Keväällä 2012 HCK sijoittui Mestis-karsinnoissa toiseksi ja nousi Mestikseen kaudeksi 2012–2013. HCK:n toiminnasta tehty tosi-tv -sarja "Unelmana mestis" esitettiin URHOtv:llä talvella 2012. Se sai jatkoa seuraavalla kaudella näytetystä "Unelmana playoff"-sarjasta.


title: HC Keski-Uusimaa

text: Ensimmäinen kausi Mestiksessä päättyi lopulta karsintasarjaan, jossa joukkue säilytti sarjapaikkansa. 12.4.2013 uutisoitiin kaupasta jossa HCK:n taustayhtiön osake-enemmistö on siirtynyt Enska Mäntylän haltuun.


title: HC Keski-Uusimaa

text: Toinen kausi Mestiksessä sujui paremmin. HCK sijoittui kaudella 2013–2014 runkosarjassa neljänneksi ja sai kotiedun pudotuspeleihin. Puolivälierissä se hävisi kuitenkin Hokille suoraan otteluvoitoin 0–4. HCK luopuu lopulta Mestis-paikan talousongelmien vuoksi ja kahden vuoden Mestis unelma päättyi siihen.


title: HC Keski-Uusimaa

text: HC Keski-Uusimaan logoon on haettu mallia NHL-seura New York Rangersilta.


title: Armin Assinger

text: Armin Assinger (s. 7. kesäkuuta 1964 Graz, Itävalta) on itävaltalainen uransa lopettanut alppihiihtäjä.


title: Armin Assinger

text: Assinger sijoittui Lillehammerin talviolympialaisissa vuonna 1994, supersuurpujottelussa yhdenneksitoista ja syöksylaskussa viidenneksitoista. 1993 alppihiihdon maailmanmestaruuskilpailuissa Japanin Moriokassa, Assinger sijoittui syöksylaskun neljänneksitoista. Alppihiihdon maailmancupissa Assinger laski neljään osakilpailuvoittoon ja yhteensä kymmeneen palkintokorokepaikkaan. Hän sijoittui kokonaiskilpailussa kymmenenneksi kaudella 1992–1993. Assinger lopetti maailmancup-uransa kauden 1994–1995 jälkeen, mutta laski muutamassa pienemmässä kilpailussa aina vuoteen 1998 saakka, kunnes lopetti lopullisesti uransa.


title: Armin Assinger

text: Assinger on ollut naimisissa vuodesta 1994 lähtien ja hänellä on kaksi lasta. Hän juontaa nykyisin Itävallan Haluatko miljonääriksi? -tietokilpailua (Die Millionenshow).


title: Sinuiju

text: Sinuiju (, hanja 新義州市, McCune–Reischauer "Sinŭiju-si") on Korean demokraattisen kansantasavallan Pohjois-Pyeonganin maakunnan pääkaupunki. Se sijaitsee maakunnan länsiosassa Kiinan rajalla Jalujoen varrella. Vuoden 2008 väestönlaskennan mukaan kaupungissa oli 359 341 asukasta. Sinuiju on merkittävä Pohjois-Korean viennin ja tuonnin kulkureitti joen toisella puolella sijaitsevan kiinalaisen Dandongin kaupungin kautta.


title: Sinuiju

text: Sinuiju sijaitsee vain muutaman metrin korkeudella merenpinnasta, mutta maasto kohoaa jonkin verran etelään ja kaakkoon. Suuri osa kaupungin alueesta on Jalujoen tulvatasankoa. Etelässä ja idässä on kukkuloita ja kaupungin pohjoisosassa on joessa olevia saaria. Kaupungin rakennettu alue sijaitsee hieman Jalujokea syvemmällä ja sitä ympäröikin noin kolmimetrinen tulvavalli. Tammikuun keskilämpötila on –6,8 °C ja elokuun 24 °C. Keskimääräinen vuosittainen sadanta on 1001,5 mm.


title: Sinuiju

text: Jalujoen toisella puolella Kiinassa sijaitsee Dandongin kaupunki.


title: Sinuiju

text: Sinuiju syntyi Japanin rakentaman rautatien varrelle. Venäjän-Japanin sodan aikana japanilaiset päättivät rakentaa rautatien Korean kaakkoisosasta luoteeseen. Kwaksanin ja Uijun välistä rautatieosuutta alettiin rakentamaan vuonna 1904. Hankkeen merittävin haaste oli Jalujuon ylittäminen, johon tarvittiin sillalle sopiva paikka. Sellainen löytyi Jalun alavirrasta jonkin matkan päästä Uijusta. Silta valmistui vuonna 1911 ja sen Korean puolisen osan puolelle rakennettiin uusi kaupunki, Sinuiju eli "Uusi Uiju". Rautatiesilta yhdistettiin rautatiehen Mantsuriassa, mikä johti Sinuijun ja läheisen Antungin nopeaan kasvuun. Kun vielä Pohjois-Pyeonganin maakunnan pääkaupunki siirettiin Uijusta Sinuijuun, siitä tuli taloudellisen keskuksen ohella Luoteis-Korean poliittinen keskus.


title: Sinuiju

text: Korean sodan aikana Sinuijua pommitettiin ankarasti, mutta sodan aiheuttamat tuhot on saatu korjattua. Sodan aikana kaupunkiin sijoitetut kiinalaisjoukot rakennuttivat kaupunkiin noin 100 000 asuntoa ja Bulgaria rakennutti kaupunkiin sairaalan. Vuonna 2002 Pohjois-Koreassa uutisoitiin Sinuijun erikoishallintoalueen perustamisesta. Tarkoitus oli kheittää kaupungista esimerkiksi finassialan, kaupan, informatioteknologian ja turismin keskus. Alueen oli tarkoitus myös saada merkittävä sisäinen itsehallinto ja sen kuvernööriksi nimitettiin kiinalaistaustainen Alankomaiden kansalainen Yang Bin. Alueelle suunniteltiin myös esimerkiksi oma lippunsa ja viralliset kielet olivat kiina, korea ja englanti. Hankkeen innoitus saatiin ilmeisesti Hongkongin tapaisista alueista. Yamg kuitenkin pidätettiin Kiinassa ja tuomittiin myöhemmin lokakuussa 2002 ja koko hankkeesta oli luovuttu vuoteen 2014 mennessä.


title: Sinuiju

text: Sinuijussa on kemikaalialan teollisuutta, ja siellä toimii muun muassa emaloituja metallitarvikkeita valmistava tehdas sekä paperitehdas. Kaupungin kasvu perustui alun perin puutavarateollisuuteen, jonka keskus se aiemmin oli. Kaupunki on nykyisin merkittävä kauttakulkureitti Pohjois-Korean ja Kiinan väliselle kaupalle. Joidenkin arvioiden mukaan jopa 70 % Pohjois-Korean koko viennistä ja tuonnista kulkee Sinuijun ja Kiinan puolella sijaitsevan Dandongin välillä. Tuhannet pohjoiskorealaiset käyvät töissä rajan toisella puolella vaate- ja konetehtailla, sekä kalanjalostuslaitoksilla.


title: Sinuiju

text: Dandongia Kiinassa ja Sinuijua yhdistää pieni vuodelta 1943 peräisin oleva silta. Jalujoen yli on rakennettu uutta siltaa, jonka oli tarkoitus avautua vuonna 2014. Sillan rakentaminen jätettiin kuitenkin kesken Kiinan ja Pohjois-Korean suhteiden huononnuttua.


title: Mike Clink

text:
Mike Clink on yhdysvaltalainen tuottaja, joka on muun muassa tuottanut Guns N' Rosesin, Triumphin, Mötley Crüen, Megadethin ja UFOn albumeita. Clink aloitti tuottajanuransa vuonna 1986. Hänen ensimmäinen tuottajantyö oli Triumphin albumi The Sport of Kings. Hän oli myös tuottajana Guns N' Rosesin debyyttialbumilla "Appetite for Destruction". Albumi oli menestys, ja se on kaikkien aikojen parhaiten myynyt esikoislevy. Hän jatkoi työtä Guns N' Rosesin kanssa menestyksen johdosta vielä vuosia.
Vuonna 1989Clink Sea Hags-yhtyeen debyyttilevyn "Sea Hags". Se Hags kuitenkin hajosi levyn jälkeen.
Vuonna 1990 Clink pääsi superyhtye Megadethin tuotajaksi. Clink tuotti yhtyeen albumin "Rust in Peace". Albumin menestyksestä huolimatta Clink ei enää työskennellyt yhtyeen kanssa. Clink on myös tuottanut Triumphin kahdenksannen studioalbumin, "The Sport of Kings"in.


title: Ympyräsuiset

text: Ympyräsuiset (Cyclostomata) on selkärankaisten ryhmä, joka sisältää kaikki elävät leuattomat kalat: nahkiaiset ja viiksiympyräsuiset. Molemmilla ryhmillä on ympyrä suu, niiltä puuttuu leuat mutta niillä on sisäänvedettävät luiset hampaat. Ne eivät voi sulkea suutaan, koska niiltä puuttuu leuat, joten niiden täytyy jatkuvasti kiertää vettä suun kautta.


title: Luettelo Maritta Kuulan kappaleista

text:
Tämä on luettelo Maritta Kuulan levyttämistä kappaleista aakkosjärjestyksessä. Mukana ovat Maritta Kuulan soolotuotannon lisäksi hänen 500 kg lihaa -yhtyeen kanssa levyttämänsä kappaleet.
Luettelossa on kaikkiaan 114 kappaletta.


title: Exlibris

text: Exlibris on kirjan ensiölehdelle liimattava kirjanomistajamerkki. Nimitys tulee latinankielisistä sanoista "ex libris", jotka tarkoittavat kirjaimellisesti "kirjoista", merkitystä laajentaen myös "kirjojen joukosta" eli "kirjastosta". Merkissä teksti on aina kahdessa osassa, muodossa "ex libris", jolloin L voi olla myös iso kirjain; käsitteenä exlibris-sana kirjoitetaan yhteen. Merkin oikeaoppinen paikka on kirjan etusisäkannessa, sen vasemmassa yläkulmassa, mutta sääntö ei ole enää tiukka. Kirjan kaunistukseksi tarkoitettu exlibris voidaan kiinnittää myös oikeaan ylänurkkaan, ettei se jää paperikannen läpän taakse piiloon.


title: Exlibris

text: Exlibrikset ovat omalta osaltaan olleet liittämässä kirjaa ja kuvataiteita yhteen. Exlibrikset ovat parhaimmillaan pienoistaidetta, joita aikaisemmin saivat suunnitella vain tietyt taiteilijat. Heistä tunnetuin on ehkä Akseli Gallen-Kallela. Nykyisin exlibriksiä suunnittelevia taiteilijoita on lukuisia. Aihe merkkiin tulee aina kirjan haltijan mukaan eli aihe yleensä symboloi asioita, jotka ovat merkin omistajan elämässä tärkeitä, kuten ammattia, harrastuksia, kotiseutua, sukua, arvoja tai muita merkin omistajaan liittyviä asioita.


title: Exlibris

text: Entisaikoina exlibriksiä ei saanut tehdä ja suunnitella kuka vain, mutta nykyaikana lupa exlibriksien piirtämiseen on vapautunut oppipoika–kisälli–mestari -järjestelmän jäätyä pois. Yksinkertaisia exlibriksiä on jopa myytävänä painotuotteina kaupoissa. Näistä merkeistä ei kuitenkaan todellinen exlibris-harrastaja tai -keräilijä innostu, vaan katsoo ne tusinatuotteiksi. Itseään ja kirjojaan arvostava henkilö piirtää exlibriksensä joko itse tai, kuten useimmiten, tilaa sen kuvataiteilijalta. Aikaisemmin exlibrikset olivat erittäin arvostettuja kuvittajan suunnittelemia ja piirtämiä merkkejä, ja nykyisinkin exlibris voi olla pieni taidegrafiikan uniikkilehti.


title: Exlibris

text: Exlibristen keräily on suosittua asian harrastajien ja bibliofiilien keskuudessa.


title: GE Money

text:
GE Money on yhdysvaltalaisen monialayritys General Electricin tytäryhtiö, joka toimii rahoitusalalla.
GE Moneylla on liiketoimintaa 55 eri maassa, ja sillä on yhteensä noin 130 miljoonaa asiakasta.
Yritys työllistää Suomessa 160 ja kansainvälisesti noin 36 000 henkilöä.
Konsernin tase on noin 190 miljardia dollaria.


title: GE Money

text: GE Money muodostaa General Electricin toiseksi suurimman liiketoiminnan alan, ja on myös yksi suurimmista rahoitusalan toimijoista maailmassa. Yritys onnistui kääntämään vaikean tilanteen Yhdysvaltojen rahoituskriisissä voitokseen ja julkisti liikevoittonsa kasvaneen vuoden 2007 viimeisellä neljänneksellä vuoden takaiseen verrattuna. Tuotot kasvoivat vuositasolla 7 %.


title: GE Money

text: Yrityksen pääjohtajana toimii David R. Nissen.


title: GE Money

text:
Vuonna 1998 GE Capital Autorahoituksen nimellä aloittaneen GE Money Oy:n (nimenmuutos maaliskuussa 2005) liiketoiminta Suomessa on nopeassa kasvussa. Tasella mitattuna toiminnan volyymi on noin 1,3 miljardia euroa.
Nopein kasvusegmentti on yksityiset kulutusluotot, joita yritys alkoi myydä toukokuussa 2005. Niissä yritys myy vakuudettomia 5 000–50 000 euron luottoja, joiden laina-aika on kahdesta 10 vuoteen.


title: GE Money

text: Yrityksen muuhun tuotevalikoimaan kuuluu ajoneuvojen osamaksu- ja leasingrahoitus sekä GE Money MasterCard. GE Money Oy on julkistamiensa tietojen mukaan Suomen toiseksi suurin autoja ja suurin vapaa-ajan ajoneuvoja rahoittava yhtiö. Myyntikanavana ajoneuvorahoituspalveluissaan sillä on ajoneuvoja myyvät liikkeet, joita on yhteistyökumppaneina noin 700.


title: GE Money

text: Yritys on taloustietojensa mukaan huomattavan tuottava, sillä esimerkiksi vuosina 2003 ja 2004 sen liikevoitto ylitti 50 %.


title: GE Money

text: GE Money Oy:n toimitusjohtaja on Mervi Pasula.


title: GE Money

text: Santander osti 7. tammikuuta 2009 GE Money Oy:n koko osakekannan. GE Moneyn mainonta ja liikemerkki näkyivät vielä jonkin aikaa julkisuudessa ja materiaaleissa, mutta Santander Consumer Finance on vastannut kaikesta toiminnasta ostohetkestä alkaen. GE Money Oy:llä ei ole enää yhteyttä muuhun General Electricin toimintaan Suomessa tai kansainvälisesti eikä GE:n liikemerkkiin. GE Money -nimi poistui vuoden 2009 alussa Suomessa ja kaikki liiketoiminnot siirtyivät Santander-nimen alle.


title: GE Money

text: Myöhemmin myös GE Moneyn Ruotsin, Norjan ja Tanskan toiminnot on myyty Santanderille.


title: Annaalit

text: Annaalit (, sanasta "annus", vuosi) ovat vuosikirjoja, joihin merkittiin historialliset tapahtumat kronologisessa järjestyksessä vuosittain.


title: Annaalit

text: Roomassa papit kirjasivat annaaleihin kunkin vuoden virkamiehet ja tärkeimmät tapahtumat. Keskiajalla munkkien laatimat annaalit muodostivat historiankirjoituksen rungon.


title: Chi-Chin maanjäristys

text: Chi-Chin maanjäristys (), joka tunnetaan myös nimellä 921 maanjäristys, tapahtui 21. syyskuuta 1999 kello 1.47 paikallista aikaa Keski-Taiwanissa. Järistys oli voimakkuudeltaan 7,3 Richterin asteikolla. Sen episentrumi sijaitsi noin 12,5 km länteen Sun Moon järvestä.


title: Chi-Chin maanjäristys

text: Kiinan kansallisen paloviranomaisen mukaan maanjäristyksen aiheuttamat vahingot olivat:Jälkijäristykset ravistelivat Taiwania koko yön ajan.


title: Puunkorjuun nolla-alue

text: Puunkorjuun nolla-alue on alue, jolta puuta ei kuljetuskustannusten vuoksi kannata korjata metsäteollisuuden käyttöön. Perinteisesti nolla-alueille on pyritty metsien arvon kehittämiseksi hankkimaan mekaanista tai kemiallista puunjalostusteollisuutta.


title: Puunkorjuun nolla-alue

text: Kemijärvi kuului 1960-luvulla puunkorjuun nolla-alueeseen, eikä siellä kuljetuskustannusten takia kannattanut korjata puuta. Valtio kuitenkin perusti Kemijärvelle työllisyyssyistä sellutehtaan.


title: Puunkorjuun nolla-alue

text: Metsätalouden suunnittelukomitea pohti vuonna 1961 mietinnössään metsätalouden kehittämisedellytyksiä. Mietinnössä todettiin, että metsäpolitiikan tehtävän on varmistaa raakapuu puunjalostusteollisuudelle esimerkiksi puunkorjuuta rationalisoimalla ja korjuukustannuksia alentamalla niin että nolla-alueet saataisiin tuotannolliseen käyttöön. Suunnittelukomitean mietinnössä huolestuttiin hevosten määrän vähenemisestä, ja siinä tuettiin yksityisten metsäautoteiden rahoituksen lisäämistä. Nolla-alueiden käyttöä tehostettiinkin sitten rakentamalla valtion tuella metsäautoteitä.


title: Williams FW30

text: Williams FW30 on Formula 1 -auto, jota Williams-talli käytti kaudella . Auto julkistettiin Espanjassa Valencian radalla 21. tammikuuta 2008. Lopullista väritystä ei kuitenkaan vielä paljastettu. Voimanlähteenä autossa oli Toyotan kahdeksansylinterinen V-moottori. Kilpailuissa autoa ajoivat Nico Rosberg ja Kazuki Nakajima. Autolla saavutettiin kaksi palkintosijaa. Ensimmäinen niistä saavutettiin Australian GP:ssä ja toinen Singaporen GP:ssä. Autolla ei saavutettu voittoja. Kauden pistepotiksi kirjattiin 26 pistettä ja tallien pistetaulukossa se oikeutti kahdeksanteen sijaan.


title: Williams FW30

text: Talvitesteissä Williams käytti autossaan kuutta erilaista väritystä, jotka juhlistavat tallin 30-vuotista taivalta F1:sissä. Ensimmäisenä uudella autolla pääsi ajamaan tallin testikuljettaja Nico Hülkenberg.


title: Voitto Huotari

text: Voitto Sakari Huotari (s. 14. helmikuuta 1943 Kuhmo) toimi Mikkelin hiippakunnan piispana 1993–2009. Koulutukseltaan hän on teologian tohtori ja valtiotieteiden maisteri.


title: Voitto Huotari

text: Ennen piispaksi nimittämistään hän työskenteli Mikkelin tuomiorovastina, Kymin kirkkoherrana sekä Imatran ja Ruokolahden seurakunnissa seurakuntapastorina. Pappisuran lisäksi hän on työskennellyt Helsingin yliopistossa kirkkososiologian assistenttina. Hänellä on ollut kirkkososiologian dosentuuri Helsingin yliopistossa ja pastoraaliteologian dosentuuri Joensuun yliopistossa.


title: SuperTux

text: SuperTux on ilmainen kaksiulotteinen tasohyppelypeli, jossa ohjataan Tux-pingviiniä läpi näyttämöiden puhtaimpaan Super Mario Bros -tyyliin. Peli on saatavilla yleisimmille käyttöjärjestelmille (esimerkiksi Windows, Linux, OS X ja BSD) ja sitä voi pelata 19 eri kielellä, muun muassa suomeksi ja ruotsiksi. SuperTux tulee useimmiten Linpus Linux -käyttöjärjestelmän mukana.


title: SuperTux

text: Pelin mukana tulee 26 kenttää ja lisää on ladattavissa SuperTuxin fanisivuilta. Vakaan version mukana tulee kenttäeditori, jolla voi tehdä itse omia karttojaan.


title: SuperTux

text:
Snowball: Kävelevä lumipallo, joka tuhoutuu kaikilla tavoilla. Tippuu alas jyrkänteen reunaan kävellessään.
Flame: Tulipallo, joka kiertää pyöreää rataa jonkin pisteen ympärillä. Sitä ei pysty tuhoamaan millään keinolla. Se on myös immuuni kaikkien muiden vihollisten iskuille, esimerkiksi liukuvalle jääkuutiolle ja jääpuikolle.


title: SuperTux

text: MrBomb: Musta kävelevä pommi, joka aktivoituu sen päälle hypättäessä ja räjähtää hetken kuluttua tuhoten lähettyvillä olevat viholliset tai pelaajan. Tulipallolla tapettaessa se räjähtää heti. Perustuu Bob Omb -hahmoon.


title: SuperTux

text: Mr. IceBlock: Kävelevä jääkuutio, joka pökertyy ja jää paikoilleen, kun sen päälle hypätään ensimmäisen kerran. Seuraavalla kerralla se lähtee liukumaan hypyn suuntaan kimpoilleen ympäriinsä paukauttaen vastaantulevat viholliset pois pelistä ja yleensä tappaen itse itsensä likuen alas jyrkänteeltä. Jos sen päälle pomppaa sen liukuessa, niin se saattaa pysähtyä, jatkaa matkaansa tai usean hyppykerran jälkeen tuhoutua. Mr. IceBlock pohjautuu Super Mario -peleissä esiintyviin Koopa Troopa -hahmoihin.


title: SuperTux

text: Stalactite: Jääpuikko, joka tippuu alas täristyään jonkun aikaa, kun Tux kävelee sen alle. Se tappaa tippuessaan myös vihollisia.


title: SuperTux

text: Flying Snowball: Ylös ja alas leijuvia vihollisia päällään pilotin päähine ja propelli.


title: SuperTux

text: Bouncing Snowball: Eteenpäin pomppivia lumipalloja, jonka voi tappaa kaikin keinoin.


title: SuperTux

text: Uudemmissa SuperTuxin versioissa on muutamia uusia vihollisia vanhojen lisäksi.


title: SuperTux

text: Ispy: Valvontakameran tapainen vihollinen, joka saa aikaan muutoksia kentässä (ovet sulkeutuu jne.), kun Tux on sen näköetäisyydellä. Sitä ei pysty tuhoamaan.


title: SuperTux

text: Sleeping Spiky: Nukkuva versio Spikystä, joka nousee ylös tavalliseksi Spikyksi, kun se huomaa Tuxin.


title: SuperTux

text: Mole: Myyränkolo, josta lentää kiviä ilmaan ja joskus myyrän pää tulee esiin, jolloin Tux voi liiskata tai polttaa sen.


title: SuperTux

text: Poison Ivy: Vihreä tai punainen kasvi, joka kävelee ympäriinsä ja tippuu alas jyrkänteeltä.


title: SuperTux

text: Toad: Sammakko, joka loikkii eteenpäin.


title: SuperTux

text: Zeekling: Violetti siivekäs otus, joka lentää suoraan ja liitää alaspäin hyökkäämään pelaajaa.


title: SuperTux

text: Kolikko on tavallisin bonus, jolla voi maksaa pelin jatkamisesta viimeisimmältä tallennuspisteeltä kuoleman jälkeen. Yksi kerta maksaa 10 % kolikkovarannoista, mutta ainakin 25 kolikkoa. Jos pelaajalla ei ole 25 kolikkoa kuollessaan, niin hän joutuu palaamaan kentän alkuun.


title: SuperTux

text:
Muna muuttaa Tuxin SuperTuxiksi. SuperTux pystyy rikkomaan puulaatikoita päällään.
Tulikukka mahdollistaa vihollisia tappavien tulipallojen heittämisen.


title: SuperTux

text: Tähti antaa Tuxille kyvyn tuhota vihollisen yhden kerran tietyn ajan sisään osuessaan siihen säilyen itse vahingottumattomana.


title: SuperTux

text: Tux-nukke antaa yhden elämän (SuperTux 0.13) tai 100 kolikkoa (SuperTux 0.3.x eli SuperTux 2).


title: Reinhard Scheer

text: Reinhard Scheer (30. syyskuuta 1863 Obernkirchen, Hannover – 26. marraskuuta 1928 Marktredwitz) oli saksalainen amiraali. Scheer oli ensimmäisessä maailmansodassa Saksan avomerilaivaston komentaja. Impulsiivinen Scheer oli täydellinen vastakohta sota-ajan vastapelurilleen, äärimmäisen kurinalaiselle, muodolliselle ja jäykälle Britannian Grand Fleet -laivaston päällikölle amiraali Sir John Jellicoelle.


title: Reinhard Scheer

text: Scheerin sotilasura alkoi 1879 ensimmäisellä laivapestillä. Nuori merikadetti valmistui seuraavana vuonna. Merivoimien kapteeniksi hän yleni vuonna 1905, jolloin hän oli jo varsin kokenut upseeri.


title: Reinhard Scheer

text: Keisarin ja ylijohdon ongelmana oli saada laivastolleen kyvykäs johto. Voidakseen haastaa huomattavasti suuremman brittilaivaston keisari tarvitsi laivastolleen taitavan päällikön. Vastauksen uskottiin tulleen Scheerin muodossa.


title: Reinhard Scheer

text: Reinhard Scheer oli impulsiivinen ja nopealiikkeinen komentaja. Saksan laivasto kohtasi britit vain kerran ensimmäisen maailmansodan aikana. Tämä Jyllannin tai Skagerrakin meritaisteluna tunnettu kohtaaminen johti kuitenkin Saksan laivaston pysymiseen satamassa sodan loppuun asti. Saksan laivasto ei ollut riittävän suuri haastamaan Englannin laivastoa suorassa merisodassa.


title: Reinhard Scheer

text: Briteille meritie oli aivan välttämätön huollon, elintarvikkeiden ja materiaalikuljetusten kannalta. Saksalla ei ollut merisodalle mitään puolustuksellista arvoa, sen intressit olivat ainoastaan haitata Britannian materiaalikuljetuksia mantereelle ja estää Yhdysvaltojen avustuskuljetuksia saavuttamasta kumpaakaan rantaa. Miinoitettu ja tarkkaan partioitu Hollannin ja Saksan rannikko ei ollut vihollisen hyökkäykselle sopiva alue, joten oli selvää, ettei Saksan laivasto näkisi taistelua ilman sen omaa aktiivista roolia.


title: Reinhard Scheer

text: Tutkan puuttumisen takia merellä tarvittiin materiaalista yliotetta, jonka merkitys korostui entisestään asemasodan kuluttavuuden vuoksi. Saksan huomattavasti pienempi riippuvuus merten hallinnasta mahdollisti Scheerille suuremman taktisen vapauden. Scheerin stetegia kehittyi enenevässä määrin ympärysvaltojen elintärkeiden materiaalikuljetusten tuhoamiseen merellä (katso "Atlantin taistelut").


title: Reinhard Scheer

text: Avain voimatasapainon horjuttamiseen oli Englannin Scapa Flow’ssa ollut laivasto. Scheer suunnitteli uhkarohkeaa hyökkäystä ankkuroitua Englannin laivastoa vastaan. Kaikki mahdollinen tiedustelu käynnistettiin, jotta vihollisen todellinen siainti selvitettäisiin. Scheer sai tiedustelutietonsa saksalaisilta ilmalaivoilta. Kohtalo puuttui kuitenkin peliin. Viikkojen viivästys sukellusveneiden keräämisessä ja erittäin huono sää pilasivat tiedustelun mahdollisuuden käyttää ilmalaivoja, jotka olivat merisrategiassa korvaamattomia. Briteillä oli mahdollisuus partioida lähes kaikkia saksalaisten intressissä olleita alueita suuren laivakapasiteettinsa ansiosta.


title: Reinhard Scheer

text: Vastakkain oli kaksi täysin eri taktiikoilla operoivaa komentajaa. Nykyaikaisessa meritaistelussa, jossa Scheer käytti taktiikkaa joka ei ollut peräisin purjelaivojen ajalta. Scheerin taktiikka toi kuitenkin Saksalle monta upotusta ja materiaalisesti riski oli kannattava. Britit menettivät tuntuvasti enemmän miehiä taistelussa.


title: Reinhard Scheer

text: Vaikka koko sota oli osittain seurausta kiivaasta laivastojen varustelusta, laivastot eivät ratkaisseet yhtään merkittävää taistelua. Brittien oli kuitenkin tunnustettava, että sillä oli todellinen haastaja mantereella. Scheerin merkitystä sodan kululle ei voida arvioida kovin objektiivisesti. Hänen oivalluksensa johtivat kuitenkin laivastojen uusiin strategioihin ja uudentyyppiseen varusteluun.


title: Reinhard Scheer

text: Scheerin kohtaaminen merkitsi Sir Jellicoen sotilasuran loppua, sillä hänet korvattiin amiraali Beattyllä. Tämä nimitys lienee konkreettisin Scheerin sotilaallisista ansioista. Myös Hitlerin merivoimat perustuivat Scheerin luomaan taktiikkaan. Arvaamattomaan, taitavasti hajautettuun laivastoon ja vahvaan sukellusveneisiin (”U-veneet”) perustuvaan pelotteeseen.


title: Reinhard Scheer

text: Saksalaisten käyttämä avoin ja rajoittamaton sukellusvenesota toi kuitenkin Yhdysvallat mukaan sotaan ja oli siten kuolinisku saksalaiselle meripolitiikalle. Scheer jää historiaan taitavana komentajana, jonka toimia rajoittivat keisarin lisäksi Saksan erittäin suuret materiaaliponnistelut Sommen alueella vuosina 1917-18.


title: Reinhard Scheer

text: Scheer nimitettiin 8. elokuuta 1918 merivoimien pääesikunnan päälliköksi Henning von Holtzendorffin tilalle. Sodan viimeisessä vaiheessa lokakuussa 1918 hän suunnitteli koko Saksan avomerilaivaston lähtevän itsetuhoiseen hyökkäykseen Britannian laivastoa vastaan, mutta tämä johti vain merisotilaiden kapinan puhkeamiseen Kielissä ja siten vallankumoukseen Saksassa. Keisari antoi hänelle eron 9. marraskuuta.


title: Lindy Ruff

text:
Lindy Cameron Ruff (s. 17. helmikuuta 1960) on kanadalainen jääkiekkoilija ja jääkiekkovalmentaja,
joka toimii NHL joukkue New York Rangersin apuvalmentajana. Hän pelasi NHL-tasolla vuosina 1979–1991 joukkueinaan Buffalo Sabres ja New York Rangers.


title: Lindy Ruff

text: Ruff nimitettiin kesäkuussa 2013 NHL-seura Dallas Starsin päävalmentajaksi. Aiemmin hän toimi heinäkuusta 1997 helmikuuhun 2013, 1 165 runkosarja- ja 101 pudotuspeliottelun ajan, Buffalo Sabresin päävalmentajana. Häntä enemmän otteluita yksittäisessä NHL-joukkueessa on valmentanut vain New York Islandersin pitkäaikainen valmentaja Al Arbour. Sabres eteni Ruffin valmennuksessa Stanley Cupin loppuotteluihin kaudella 1998–1999 Dallas Starsia vastaan, minkä lisäksi joukkue eteni itäisen konferenssin loppuotteluihin kausina 1997–1998, 2005–2006 ja 2006–2007. Sabres sai viimeksi mainitulla Presidents’ Trophyn eniten pisteitä runkosarjassa saavuttaneena joukkueena. Ruff itse sai vuonna 2006 parhaan valmentajan Jack Adams Awardin.


title: Lindy Ruff

text: Ruff on valmentanut myös Kanadan jääkiekkomaajoukkuetta. Hän on toiminut joukkueen päävalmentajana maailmanmestaruuskilpailuissa vuosina 2009 ja 2013 sekä apuvalmentajana Vancouverin olympialaisissa 2010. Joukkue voitti vuonna 2009 MM-hopeaa ja vuonna 2010 olympiakultaa.


title: Don Cherry (laulaja)

text: Donald Ross "Don" Cherry (s. 11. tammikuuta 1924) on yhdysvaltalainen viihdelaulaja ja golfaaja. Hän syntyi Wichita Fallsissa, Teksasissa, ja aloitti uransa big band -laulajana; hän teki yhteistyötä Jan Garberin, Victor Youngin ja Tommy Dorseyn kanssa.


title: Don Cherry (laulaja)

text: Cherryn ensimmäiset soolohitit (muun muassa "Thinking of You") ovat 1950-luvun alusta. Vuonna 1955 ilmestyi hänen tunnetuin levytyksensä, "Band of Gold".


title: Don Cherry (laulaja)

text: Golfaajana Cherry voitti vuonna 1954 kaikkien aikojen ensimmäisen Sunnehanna Amateurin.


title: Don Cherry

text: Don Cherry voi viitata seuraaviin henkilöihin:


title: Tapio Furuholm

text: Tapio Furuholm (s. 23. helmikuuta 1952) on suomalainen toimittaja, urheiluselostaja ja entinen jalkapalloilija, joka vaikuttaa myös kunnallispolitiikassa. Varsinaiselta koulutukseltaan Furuholm on opettaja, mutta hän työskenteli vuodesta 1999 lähtien eläköitymiseensä saakka Porin kaupungin tiedottajana. Eurosport-kanavan jalkapalloselostajana Furuholm on toiminut vuodesta 1997 lähtien ja 1990-luvulla hän työskenteli myös Yleisradion selostajana.


title: Tapio Furuholm

text: Furuholm pelasi jalkapalloa Mestaruussarjassa yhden kauden ajan Porin Ässien joukkueessa, sekä useita vuosia alemmilla sarjatasoilla Ässien lisäksi myös Musan Salamassa. Kaudella 1969 hän teki pelaamissaan kolmessatoista SM-sarjan ottelussa neljä maalia. ja vuonna 1970 Furuholm saavutti Ässissä A-nuorten Suomen mestaruuden. Ässistä hän siiryi Musan Salamaan kaudeksi 1972 ja on edelleen seuran kaikkien aikojen toiseksi paras maalintekijä.


title: Tapio Furuholm

text: Porin kaupunginvaltuustossa Furuholm vaikutti 1977–1986 SKDL:n valtuustoryhmässä, josta siirtyi vuosiksi 1987–1988 Demokraattiseen Vaihtoehtoon. Hän asettui jälleen Vasemmistoliiton ehdokkaaksi vuoden 2012 Kunnallisvaaleissa ja pääsi valtuustoon keräämällä yli 900 ääntä. Hän jätti valtuuston 2017. Furuholm työskenteli Porin kaupungin tiedotuspäällikkönä vuodesta 1999 lokakuun 2015 loppuun, jolloin jäi eläkkeelle.


title: Tapio Furuholm

text: Furuholm oli Vasemmistoliiton ehdokkaana myös vuoden 2015 eduskuntavaaleissa.


title: Tapio Furuholm

text: Tapio Furuholm on nykyään Saksassa pelaavan maajoukkuejalkapalloilija Timo Furuholmin isä. Hänen veljensä Esa Furuholm on myös entinen jalkapalloilija, joka on myöhemmin toiminut eri tehtävissä Suomen Palloliitossa.


title: Arktos Group

text:
Arktos Group on suomalainen mekaanisen metsäteollisuuden konepaja- ja puunjalostusyhtiö.
Yhtiö liiketoiminta käsittää Porin liimapuutehtaan, konepajan Mikkelissä ja Kemijärvellä sekä Kemijärven saha- ja liimapuutuotannon. Tammikuun lopussa 2012 yhtiö ajautui yrityssaneeraukseen. Tammikuussa 2013 Arktos Group hakeutui konkurssiin.


title: Arktos Group

text: Arktos Groupia edelsi liiketoimintaa nimellä Anaika Group. Anaikaan liittyvää liiketoimintaa on ollut Anaika Timber (nykyisin Anaika Components LTD Oy) nimen alla vuodesta 1993. Japaniin on toimitettu puutuotteita vuodesta 1995 alkaen. Yrityksen omistavat Juhani Kukkonen, Jaakko Kilpeläinen ja Hannu Jaatinen tasaosuuksin. Kukkonen ja Jaatinen lähtivät Anaika Timberistä ja perustivat Anaika Groupin vuonna 2004.


title: Arktos Group

text: Vuonna 2008 Anaika Group vaihtoi nimensä Arktos Groupiksi. Taustalla oli aiemmin tehdyn sopimuksen rikkontuminen, kun yritys ilmoitti perustavansa lakkautetun Kemijärven sellutehtaan tiloihin liimapalkkitehtaan. Vanha nimi aiheutti sekaannuksia Suomessa Anaika Components LTD Oy:n kanssa ja yhtiö ei saanut markkinoida Anaika-nimisiä puutuotteita maailmalle.


title: Arktos Group

text: Anaika Groupin odotettiin perustavan 80 työntekijän liimapalkkitehtaan Kemijärvelle, missä Stora Enso lakkautti Kemijärven sellutehtaan huhtikuun 2008 lopussa. Liimapalkkitehdas tuli lakkautetun selluloosatehtaan tiloihin. Stora Enso ja valtion erityisrahoitusyhtiö Finnvera tukivat molemmat hanketta 11 miljoonalla eurolla.


title: Arktos Group

text: Anaika Group ilmoitti 29. tammikuuta 2008 tekevänsä rikosilmoituksen Kemijärven selluloosatehtaalla kiertävää häväistyskirjettä koskien. Stora Enso varoitti häväistyskirjeestä henkilökuntaansa.


title: Arktos Group

text: Anaika Group rekisteröi 25. lokakuuta 2007 toiminimen Anaika Pellets mahdollista polttopuupellettien valmistusta varten. Anaika Group rekisteröi myös samalla 11 muuta toiminimeä, kuten Anaika Composite, Anaika Talo ja Anaika House.


title: Don Cherry (jääkiekkovalmentaja)

text: Donald Stewart "Don" Cherry (s. 5. helmikuuta 1934) on kanadalainen jääkiekkovalmentaja ja -selostaja. Hän aloitti pelaajana, mutta ura NHL:ssä jäi yhteen Boston Bruinsin otteluun vuonna 1955.


title: Don Cherry (jääkiekkovalmentaja)

text: Cherry toimi Boston Bruinsin (1974–1979) sekä Colorado Rockiesin (1979–1980) päävalmentajana ja sai vuoden 1976 Jack Adams Awardin. Niin vakiintunut on hänen kansallisen ikonin asemansa maassa, että vuonna 2004 hän ylsi "The Greatest Canadian" -äänestyksessä seitsemännelle sijalle.


title: Don Cherry (jääkiekkovalmentaja)

text: Valmentajana Don Cherry tunnettiin räväkkänä ja sanavalmiina johtajana, joka arvosti fyysistä pelaamista. Hän oli omalta osaltaan luomassa myyttiä Isosta, Pahasta Bruinsista, jota Cherry valmensi viisi kautta valmentajaurallaan. Kovuudestaan tunnetuimpia pelaajia Cherryn alaisuudessa olivat muun muassa Terry O'Reilly, Stan Jonathan ja John Wensink. Don Cherry valmensi myös kahden kauden ajan legendaarista puolustajaa Bobby Orria, jolle Cherry oli omien sanojensa mukaan lähinnä avaamassa vaihtopenkin luukkua.


title: Don Cherry (jääkiekkovalmentaja)

text: Valmennusuransa ja sen jälkeen Don Cherry on herättänyt ihastusta ja vihastusta lukuisilla värikkäillä kommenteillaan, mutta on saanut kuitenkin kiitosta lajituntemuksestaan ja työstään lajin parissa. Aikaisempina vuosina Cherry tunnettiin eurooppalaisten NHL-pelaajien vihaajana, mutta nyttemmin hän on alkanut arvostaa useitakin eurooppalaistaustaisia pelaajia. Don Cherry on muun muassa puolustanut Anaheim Ducksin hyökkääjää Saku Koivua ja arvostanut Calgary Flamesin suomalaismaalivahdin Miikka Kiprusoffin NHL:n parhaimmaksi maalivahdiksi.


title: Suomen valtion omistajapolitiikka

text: Suomen valtion omistajapolitiikka on toimenpidekokonaisuus, jonka avulla määritellään jo ennakkoon sitä, miten Suomen valtion omistamia valtionyhtiöitä omistetaan. Omistajapolitiikan sopiminen eduskunnan ja ministeriöiden toimintaa ohjaavaksi linjaukseksi koettiin tarpeelliseksi sen jälkeen, kun valtionomaisuuden omistaja-arvoa ryhdyttiin lisäämään, jotta valtion omaisuuden poismyynti olisi entistä kannattavampaa.


title: Suomen valtion omistajapolitiikka

text: Omistajapolitiikka koettiin tarpeelliseksi valtionyhtiöiden tai niiden osuuksien myymisen kannalta. Ensimmäiset linjaukset omistajapolitiikaksi tehtiin Paavo Lipposen ensimmäisen hallituksen aikana Antti Kalliomäen ollessa kauppa- ja teollisuusministeri. Johtavana virkamiehenä yksi politiikan suunnittelijoista on Markku Tapio kauppa- ja teollisuusministeriössä, nykyisessä työ- ja elinkeinoministeriössä.


title: Suomen valtion omistajapolitiikka

text: Omistajapolitiikan mukaisesti valtion omistamat yritykset ja ne yritykset, joissa valtiolla on merkittävä omistusosuus, jaetaan valtion kokonaan omistamiin, valtion enemmistöllään omistamiin sekä yrityksiin, joissa valtiolla ei ole muuta tehtävää kuin omistajatehtävä ja joiden omistamisesta voidaan tilanteen mukaan luopua suunnitellusti.


title: Suomen valtion omistajapolitiikka

text: Laajaa keskustelua herättäneitä valtion omistajapolitiikan piiriin kuuluvia yrityksiä ovat olleet muiden muassa Sonera, Kemiran lannoiteyksikkö, Kemira Grow-How ja 2007 alkaen Stora Enson Suomessa suljettavat selluloosa- ja paperitehtaat.


title: Suomen valtion omistajapolitiikka

text: Vanhasen II hallituksessa omistajapolitiikasta vastaava ministeri oli Jyri Häkämies valtioneuvoston työnjaon mukaisesti.


title: Douglas Haig

text: Sotamarsalkka Sir Douglas Haig (19. kesäkuuta 1861 Edinburgh – 29. tammikuuta 1928 Lontoo) oli skotlantilainen brittijoukkojen ylipäällikkö ensimmäisen maailmansodan aikana. Haig oli kokenut ja luotettu sotilas, joka oli palvellut kuningaskuntaa lähes kaikissa Brittiläisen imperiumin kolkissa.


title: Douglas Haig

text: Haig syntyi Edinburghissa. Hänen isänsä John Haig oli viskin valmistaja esi-isiensä tapaan. Douglas aloitti sotilasopintonsa Sandhurstin kuninkaallisessa sotakorkeakoulussa vuonna 1883. Sotilasura alkoi Intian-komennuksella vuonna 1886. Ylennyksen saanut nuori upseeri jatkoi palveluaan Sudanissa 1898. Buurisodissa 1889–1902 kunnostautunut Haig palveli sotamarsalkka John Frenchin alaisuudessa. Seuraava siirto tuli jo vuonna 1903 Intiaan. Lordi Herbert Kitchenerin alaisena Haig toimi useissa hallinnon tehtävissä, kuten tarkastajana.


title: Douglas Haig

text: Haigin ura kehittyi nopeasti, vuonna 1906 hän yleni jo kenraalimajuriksi. Saavutettuaan tämän arvostetun sotilasarvon nuorimpana brittiarmeijan sotilaana Haig työskenteli läheisesti sotaministeriön ja siirtoarmeijan johdon kanssa seuraavat vuodet.


title: Douglas Haig

text: Elokuussa 1914 syttyi ensimmäinen maailmansota. Haig sai komennettavakseen Belgiaan ja Ranskaan siirretyn Brittiläisen siirtoarmeijan 1. armeijakunnan. Marraskuussa 1915 hän siirtyi koko siirtoarmeijan komentajaksi.


title: Douglas Haig

text: Haig oli suoraviivainen hyökkäyssodan kannattaja. Brittien yleinen käytäntö oli hyökätä vain suoran miesylivoiman turvin, ilman tarkkaa tiedustelua. Upseerit koostuivat pääasiassa rikkaiden ja arvostettujen sukujen miehistä, jotka eivät osanneet asettua alempien luokkien inhimillisten kärsimysten tasalle. Vähitellen vuoden 1916 aikana Sommessa Haig kuitenkin ymmärsi, että brittien käyttämä hyökkäystapa oli liian verinen. Hän kuitenkin suostui jatkamaan entiseen tapaan, koska Ranskan sodanjohto painosti häntä siihen, esimerkiksi Arrasin taistelussa 1917. Hän suhtautui penseästi konekiväärien käyttöön, koska uskoi sen johtavan puolustukselliseen ajatteluun. Ratsuväen sotilaana Haig arvosti hevosten käyttöä ja vastusti moottoroitujen panssariyksiköiden kehittelyä sekä ummisti korvansa ajatuksille sodan motorisoimisesta.


title: Douglas Haig

text: Haig toimi ylipäällikkönä läheisessä yhteistyössä Britannian kuningas Yrjö V:n ja koko länsirintaman joukkojen ylipäälliköinä toimineiden ranskalaisten kenraalien Joseph Joffren, Robert Nivellen, Philippe Pétainin ja Ferdinand Fochin kanssa.


title: Douglas Haig

text: Britit maksoivat sodasta kalliin hinnan. Vapaaehtoisista miehistä vuosina 1914–1915 koottu ja poikkeuksellisen hyvin koulutettu armeija tuhlattiin lähes olemattomiin rynnäköimällä. Sodan loppuvaiheessa Haigin käytössä oli uusi, nuori, innokas mutta lähes kouluttamaton armeija.


title: Douglas Haig

text: Tulevina vuosina Sommen kokemukset muuttivat totaalisesti brittien sotilaskoulutusta. Viisauden hinta oli 700 000 kaatunutta sotilasta, joista yli puolet oli kadonnut taistelualueelle. Ensimmäinen maailmansota oli ensimmäinen nykyaikainen sota, jollaiseen ei osattu varautua.


title: Douglas Haig

text: Yleinen mielipide tuomitsi ankarasti kenraalit, jotka tuhlasivat taisteluissa huolettomasti miehiään. Kuolonuhrien määrää oli vaikea uskoa. Esimerkiksi sotaleskistä kuoli ensimmäisen leskeysvuotensa aikana 12 prosenttia. Vielä voimakkaammaksi kritiikki kasvoi, kun sodanjohtajia palkittiin sen päätyttyä avokätisesti. Haig sai jaarlin arvon ja valtavan rahapalkkion. Myös hänen kolme alaistaan aateloitiin ja palkittiin suurella rahasummalla. Tyytymättömyyden takia Haig ei enää sodan jälkeen saanut mitään virallisia tehtäviä, vaikka oli vielä hyvävoimainen. Hän toimi aktiivisesti hyväntekeväisyystyössä sotaveteraanien hyväksi. Aateloitu sotasankari Sir Douglas Haig sai valtiolliset hautajaiset 1928.


title: Don Cherry (trumpetisti)

text: Donald "Don" Eugene Cherry (18. marraskuuta 1936 Oklahoma City, Oklahoma – 19. lokakuuta 1995 Málaga, Espanja) oli yhdysvaltalainen jazztrumpetisti, joka tuli tunnetuksi muun muassa tiiviistä yhteistyöstään Ornette Colemanin kanssa. Hän soitti myös John Coltranen ja Sonny Rollinsin kanssa. Laulaja Neneh Cherry on hänen tytärpuolensa. Cherry kuoli maksasairauteen 58-vuotiaana.


title: Jerry Kramer

text: Gerald Louis "Jerry" Kramer (s. 23. tammikuuta 1936) on yhdysvaltalainen amerikkalaisen jalkapallon pelaaja. Hän pelasi NFL-tasolla vuosina 1958–1968 joukkueenaan Green Bay Packers.


title: Jerry Kramer

text: Menestyksensä johdosta Kramer sai nimityksen NFL:n 1960-luvun "All-Decade Teamiin". Vaikka hän oli "All-Pro" viidesti (1960, 1962–1963, 1966–1967), hän ei ole toistaiseksi saanut paikkaa Pro Football Hall of Famesta.


title: Jerry Kramer

text: Kramer syntyi Montanassa, mutta kävi Idahon yliopiston.


title: Propyyni

text: Propyyni kuuluu alkyyneihin, jolloin tunnusomainen piirre on yksi kolmoissidos hiiliatomien välillä. Alkyynit ovat alkeenien tapaan tyydyttymättömiä yhdisteitä. Sen molekyylikaava on CH ja rakennekaava CH-C≡CH.


title: Propyyni

text: Propyyni on orgaaninen yhdiste, joka on normaaliolosuhteissa olomuodoltaan väritöntä, erittäin helposti syttyvää kaasua, jolla on tunnusomainen haju. Kaasu on ilmaa raskaampaa ja voi kulkeutua maata pitkin ja syttyä etäällä. Propyynista käytetään myös nimityksiä "allyleeni" ja "metyyliasetyleeni" .


title: Propyyni

text: Propyynin moolimassa on 40,07 g/mol, sulamispiste −102,7 °C, kiehumispiste −23,2 °C, suhteellinen tiheys 0,70 g/cm (vesi = 1,0 g/cm) ja CAS-numero 74-99-7. Propyyni liukenee veteen 0,36 g / 100 ml.


title: Propyyni

text: Propyyniä muodostuu sivutuotteena propaanista krakkauksessa yhdessä isomeerinsä propadieenin kanssa. Propyyni ja propadieeni erotetaan kaasuseoksesta strippaamalla ja propadieeni isomeroidaan propyyniksi. Suurin osa propyynistä käytetään metyylimetakrylaatin valmistukseen. Stabiloituja propyyni–propadieeniseoksia voidaan käyttää metallien hitsauksessa ja karkaisussa. Tällöin kaasuseoksesta muodostuva liekki vastaa ominaisuuksiltaan butaani/propaaniliekkiä.


title: Pavel Tretjakov

text: Pavel Mihailovitš Tretjakov (; 27. joulukuuta 1832 Moskova – 16. joulukuuta 1898 Moskova) oli venäläinen kauppias, taidekerääjä, filantrooppi ja mesenaatti, joka tunnetaan nimeään kantavasta taidekokoelmasta ja museosta, Tretjakovin galleriasta.


title: Pavel Tretjakov

text: Pavel Tretjakov aloitti taiteen keräämisen vuonna 1856 hankkimalla kaksi maalausta. Ensimmäinen näistä oli Vasili Hudjakovin maalaus "Kahakka suomalaisten salakuljettajien kanssa" (1853).


title: Pavel Tretjakov

text: Pavel Tretjakov ei ollut ainoastaan intohimoinen taiteen keräilijä, vaan hän jatkoi kauppiassukunsa perinteitä elämänsä loppuun asti toimien isänsä ja isoisänsä tavoin liike-elämässä. Vuonna 1860, jolloin hän oli 28-vuotias, hän testamenttia laatiessaan määritteli itse selkeästi tehtävänsä. Se oli sellaisen julkisen ja kaikille avoimen kaunotaiteiden säilytyspaikan perustaminen, joka toisi monille hyötyä ja kaikille, sukuun ja säätyyn katsomatta, mielihyvää. Testamenttiin sisältyi lisäys: "Haluaisin jättää jälkeeni kansallisen gallerian, se on gallerian, joka koostuu venäläisten taiteilijoiden tauluista.". Tretjakov käytti koko loppuelämänsä tämän periaatteen toteuttamiseen.


title: Pavel Tretjakov

text: Tretjakov seurasi 1880-luvun jälkipuolen taide-elämän nousua ja reagoi nopeasti maansa kulttuurin uusiin muutoksiin. Hän huolehti siitä, että kaikkea sellaista, missä hän saattoi tunnistaa aitoa lahjakkuutta ja todenmukaista elämänkuvausta, hankittiin hänen kokoelmiinsa. Vaikka Tretjakov ei saanut erityistä taiteellista koulutusta, hänellä oli sivistynyt ja hienostunut taiteellinen vaisto, jonka avulla hän pystyi valitsemaan suuresta taulujen määrästä merkittävimmät ja venäläiselle koulukunnalle luonteenomaisimmat teokset. Tretjakov ei toiminut ainoastaan omien mieltymystensä ja makunsa mukaisesti, vaan pystyi myös arvioimaan teosten merkityksen venäläisen taiteen historialle. Taiteilijat arvostivat häntä jakaen yhteisen päämäärän, tukien toisiaan ja luottaen toisiinsa tavoitteessaan, jonka päämääränä oli perustaa venäläisen taiteen museo.


title: Pavel Tretjakov

text: Pavel Tretjakov ymmärsi etevien aikalaistensa merkityksen ja halusi säilyttää jälkipolville heidän henkilöhahmonsa. Tretjakovin tilauksesta syntyi muotokuvagalleria 1870-luvun venäläisen kulttuurielämän vaikuttajista, kirjailijoista, säveltäjistä ja monista muista taiteen alan toimijoista. Tilaustöitä Tretjakoville maalasivat muun muassa Vasili Perov, Ivan Kramskoi, Nikolai Nevrev, Nikolai Ge ja Ilja Repin. Muotokuviin ikuistuivat niin Aleksandr Ostrovski, Fjodor Dostojevski, Ivan Turgenev, Leo Tolstoi, Anton Rubinstein, Pjotr Tšaikovski kuin moni muu merkittävä venäläisen taiteen vaikuttaja. Mallien valinta kertoo Tretjakovin ymmärtäneen heidän panoksensa arvon venäläiselle kulttuurille.


title: Pavel Tretjakov

text: Vuonna 1892 Pavel Tretjakov lahjoitti omansa ja jo kuolleen veljensä kokoelmat, yhteensä yli kolmetuhatta teosta, Moskovan kaupungille. Kokoelmasta muodostettiin Tretjakovin galleria. Elämänsä loppuun eli vuoteen 1898 asti hän jatkoi toimintaansa gallerian hyväksi ja huolehti sen kokoelmien täydentämisestä.


title: Frank Gifford

text: Francis Newton ”Frank” Gifford (16. elokuuta 1930 Santa Monica, Kalifornia – 9. elokuuta 2015 Greenwich, Connecticut) oli yhdysvaltalainen amerikkalaisen jalkapallon pelaaja. Hän pelasi New York Giantsissa vuosina 1952–1964 ja siirtyi ammattilaisuransa päätyttyä selostustöihin. New York Giants on jäädyttänyt hänen numeronsa (16).


title: Frank Gifford

text: Gifford kuului NFL:n 1950-luvun "All-Decade Teamiin". Hän oli uransa aikana kahdeksankertainen Pro Bowl -pelaaja ("Most Valuable Player", 1958) ja kuusinkertainen "All-Pro".


title: Frank Gifford

text: Gifford kelpuutettiin sekä Pro (1977) että College Football Hall of Fameen (1975).


title: Hugh McElhenny

text: Hugh Edward McElhenny (s. 31. joulukuuta 1928) on yhdysvaltalainen amerikkalaisen jalkapallon keskushyökkääjä. Hänen NFL-joukkueinaan olivat vuosina 1952–1964:


title: Hugh McElhenny

text: McElhenny on kelpuutettu sekä Pro (1970) että College Football Hall of Fameen (1981). Hän oli kuusinkertainen Pro Bowl -pelaaja ja NFL:n 1950-luvun "All-Decade Teamin" jäsen.


title: Lenny Moore

text: Leonard Edward ”Lenny” Moore (s. 25. marraskuuta 1933 Reading, Pennsylvania) on yhdysvaltalainen amerikkalaisen jalkapallon keskushyökkääjä. Hän pelasi koko NFL-uransa (1956–1967) ajan Baltimore Coltsissa.


title: Lenny Moore

text: Moore on kuulunut Pro Football Hall of Fameen vuodesta 1975.


title: Błyskawica

text: Błyskawica () oli konepistooli, jonka puolalainen vastarintaliike Armia Krajowa kehitti vuonna 1943. Aseen suunnitteli puolalainen Wacław Zawrotny. Asetta tuotettiin Puolan vastarintaliikettä varten. Se perustuu löyhästi brittiläiseen Sten-konepistooliin. Asetta käytettiin toisessa maailmansodassa. Błyskawicaa tehtiin noin 700 kappaletta.


title: Joe Perry (jalkapalloilija)

text: Fletcher Joseph "Joe" Perry (22. tammikuuta 1927 – 25. huhtikuuta 2011) oli yhdysvaltalainen amerikkalaisen jalkapallon pelaaja. Hän loi NFL-uransa San Francisco 49ersissa (1948–1960, 1963) ja Baltimore Coltsissa (1961–1962).


title: Joe Perry (jalkapalloilija)

text: Perry, kolminkertainen Pro Bowl -pelaaja (1952–1954), kuului NFL:n 1950-luvun "All-Decade Teamiin" ja sai vuonna 1969 paikan Pro Football Hall of Famesta.


title: Nico Mattan

text: Nico Mattan (s. 17. heinäkuuta 1971 Izegem) on belgialainen maantiepyöräilijä, joka kilpaili ammattilaisena vuosina 1994–2007.


title: Nico Mattan

text: Mattan voitti vuonna 2001 Giro del Piemonten, GP Ouest-Francen ja De Pannen kolmen päivän ajon. Lisäksi hän oli paras Pariisi–Nizza-ajon prologissa, kuten kaksi vuotta myöhemminkin. Vuonna 2005 hän voitti Gent-Wevelgem-klassikon kiistanalaisella tavalla: hän ohitti kilpailua johtaneen Juan Antonio Flechan loppusuoralla käyttäen monien mielestä huoltoautoja vetoapunaan.


title: Nico Mattan

text: Aktiiviuransa jälkeen hän on toiminut muun muassa UCI Continental -tasolla kilpailleen Pedaltech-Cyclingnews -tallin johtotehtävissä.


title: Dick Barwegan

text: Richard James ”Dick” Barwegan (25. joulukuuta 1921 Chicago, Illinois – 3. syyskuuta 1966) oli yhdysvaltalainen amerikkalaisen jalkapallon pelaaja (hyökkäyksen linjamies). Hän syntyi Chicagossa, kävi Purduen yliopiston ja pelasi ammattilaisena 1940–1950-luvuilla.


title: Dick Barwegan

text: Barwegan oli nelinkertainen Pro Bowl -pelaaja ja tuli valituksi NFL:n 1950-luvun "All-Decade Teamiin".


title: Bill Dudley

text: William McGarvey "Bill" Dudley (24. joulukuuta 1921 – 4. helmikuuta 2010) oli yhdysvaltalainen amerikkalaisen jalkapallon pelaaja. Hän syntyi Virginian Bluefieldissä ja opiskeli Graham High Schoolissa sekä Virginian yliopistossa. Hän voitti vuosittaisen Maxwell Awardin 1941.


title: Bill Dudley

text: Dudley oli Pittsburgh Steelersin ykkösvaraus vuonna 1942. Hänen uransa katkaisi toinen maailmansota, jonka jälkeen hän kuitenkin palasi NFL:een ja jatkoi pelaamista ammattilaisena 1950-luvulle saakka. Pittsburgh Steelersin jälkeen hänen joukkueinaan olivat Detroit Lions ja Washington Redskins.


title: Bill Dudley

text: Dudley oli vuonna 1946 "Most Valuable Player" ja vuosina 1950–1951 Pro Bowl -pelaaja. Hän kuuluu NFL:n 1940-luvun "All-Decade Teamiin", ja hänet on kelpuutettu sekä College (1956) että Pro Football Hall of Fameen (1966).


title: George McAfee

text: George Anderson McAfee (13. maaliskuuta 1918, Corbin, Kentucky – 4. maaliskuuta 2009) oli yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän opiskeli Dukessa ja aloitti NFL-uransa Chicago Bearsissa vuonna 1940.


title: George McAfee

text: McAfeen ura katkesi vuonna 1941, kun hän astui toisen maailmansodan vuoksi palvelukseen Yhdysvaltain laivastoon. Sodan jälkeen, vuonna 1945 hän palasi vanhaan joukkueeseensa Chicago Bearsiin, jossa pelasi aina vuoteen 1950. Hänet on nimetty NFL:n 1940-luvun "All-Decade Teamiin".


title: George McAfee

text: Chicago Bears on jäädyttänyt McAfeen pelinumeron 5. Hänet valittiin sekä College Football Hall of Fameen (1961) että Pro Football Hall of Fameen (1966).


title: Charley Trippi

text: Charles Louis ”Charley” Trippi (s. 14. joulukuuta 1922) on yhdysvaltalainen amerikkalaisen jalkapallon pelaaja. Hän syntyi Pennsylvanian Pittstonissa, opiskeli Georgian yliopistossa ja sai vuosittaisen Maxwell Awardin vuonna 1946.


title: Charley Trippi

text: Trippi oli vuonna 1945 National Football Leaguen ykkösvaraus. Hän pelasi koko ammattilaisuransa Chicago Cardinalsissa, josta hän lähti vuonna 1955. Hän oli kaksinkertainen Pro Bowl -pelaaja (1952–1953) ja kolminkertainen "All-Pro" (1947–1948, 1952).


title: Charley Trippi

text: Trippi, toisen maailmansodan veteraani, on kelpuutettu sekä College (1959) että Pro Football Hall of Fameen (1968). Hän kuuluu NFL:n 1940-luvun "All-Decade Teamiin".


title: Galvaaninen erotus

text: Galvaaninen erotus tarkoittaa sähkötekniikassa sähköisen järjestelmän kahden osan välillä olevaa eristystä, joka estää varauksenkuljettajien siirtymisen osien välillä. Toisin sanoen näiden osien välillä ei kulje tasavirtaa. Osien välillä voi silti siirtyä sähköenergiaa tai informaatiota kapasitanssin, induktanssin, sähkömagneettisen kentän tai sähkömekaniikan välityksellä.


title: Galvaaninen erotus

text: Galvaanisella eristyksellä on suuri merkitys sähköturvallisuudessa ja mittaustekniikassa sekä korroosionestossa, koska se estää tasavirran kulun eri potentiaaleissa olevien virtapiirien välillä ja rajoittaa ei-toivottujen tasavirtojen kiertoa järjestelmässä.


title: Galvaaninen erotus

text: Muuntaja erottaa ensiön ja toision galvaanisesti toisistaan, koska muuntajan ensiö- ja toisiopuolet kytkeytyvät toisiinsa keskinäisinduktanssin välityksellä. Ensiökäämin läpi kulkeva vaihtovirta synnyttää keskinäisinduktanssin vuoksi myös toisioon sähkövirran, mutta tasavirta ei siirry ensiön ja toision välillä. Siksi muuntajaa käytetään jännitteen muuntamisen ohella erottamaan eri potentiaalissa olevia järjestelmän osia toisistaan. Tarkoitukseen käytetään usein varta vasten suunniteltua suojaerotusmuuntajaa.


title: Galvaaninen erotus

text: Magneettivahvistin erottaa samalla periaatteella kuin muuntajakin, mutta sen lisäksi magneettivahvistin voi tarvittaessa antaa tehovahvistusta signaalille ja säilyttää signaalin tasakomponentin erotuksen yli, toisin kuin muuntaja, joka ei kykene siirtämään signaalin tasakomponenttia erotuksen yli.


title: Galvaaninen erotus

text: Optoerotinta voidaan käyttää signaalin siirtoon toisistaan galvaanisesti eristetyn suurjännitepiirin ja heikkovirtapiirin välillä. Optoisolaattori on usein hohtodiodin eli LEDin ja fototransistorin yhdistelmä. Ensiöpuolen LEDin emittoima valo saa toisiopuolelle kytketyn valotransistorin johtamaan sähkövirtaa.


title: Galvaaninen erotus

text: Rele on sähkömekaaninen kytkin, jonka avulla heikkovirtasignaalilla voidaan ohjata suuria virtoja niin, että ohjaavan ja ohjattavan piirin välillä ei ole galvaanista kytkentää.


title: Galvaaninen erotus

text: Elektroniikassa kondensaattoria käytetään usein katkaisemaan tasavirta signaalitiellä, mutta yksi kondensaattori ei erota virtapiirin osia toisistaan galvaanisesti, vaan virtapiirin osien välille jää galvaaninen yhteys yhteisen nollapotentiaalin tai käyttöjännitteen kautta.


title: Steve Van Buren

text: Stephen W. "Steve" Van Buren (28. joulukuuta 1920 La Ceiba, Honduras – 23. elokuuta 2012 Lancaster, Pennsylvania) oli yhdysvaltalainen amerikkalaisen jalkapallon pelaaja, joka vaikutti NFL:n Philadelphia Eaglesissa vuosina 1944–1951.


title: Steve Van Buren

text: Hondurasissa elämänsä aloittanut Van Buren sai Easton High Schoolista New Orleansista stipendin Louisianan osavaltionyliopistoon. Hän kuului NFL:n 1940-luvun vuosikymmenen tähdistöjoukkueeseen ja pääsi vuonna 1965 Pro Football Hall of Fameen. Vuonna 1999 "Sporting News" sijoitti Van Burenin lajin sadan suurimman pelaajan listan 77. sijalle.


title: Pitkämönkylä

text: Pitkämönkylä on Kurikan kaupungissa noin 11 kilometrin päässä keskustasta sijaitseva kylä. Pitkämönkylässä on yrityksiä sekä maatiloja. Kylä sijaitsee kantatie 67:n varressa Kurikan keskustasta Kauhajoelle päin.


title: Dante Lavelli

text: Dante Bert Joseph Lavelli (23. helmikuuta 1923 – 20. tammikuuta 2009) oli yhdysvaltalainen amerikkalaisen jalkapallon pelaaja. Hän vaikutti Cleveland Brownsissa vuosina 1946–1956.


title: Dante Lavelli

text:
Lavelli syntyi Ohion Hudsonissa ja kävi Hudson High Schoolin sekä yliopiston Ohio Statessa. Hän oli Pro Bowl -pelaajana vuosina 1951 ja 1953–1954.
Lavelli valittiin vuonna 1969 NFL:n 1940-luvun "All-Decade Teamiin" ja vuonna 1975 Pro Football Hall of Fameen


title: Pete Pihos

text: Peter Louis ”Pete” Pihos (22. lokakuuta 1923 – 16. elokuuta 2011) oli yhdysvaltalainen amerikkalaisen jalkapallon pelaaja, joka pelasi NFL-joukkue Philadelphia Eaglesissa vuosina 1947–1955.


title: Pete Pihos

text: Pihos syntyi Orlandossa, Floridassa, ja kävi Indianan yliopiston. Hän oli kuusinkertainen Pro Bowl -pelaaja vuosina 1950–1955.


title: Pete Pihos

text: Pihos valittiin NFL:n 1940-luvun "All-Decade Teamiin". Hänet on kelpuutettu sekä College (1966) että Pro Football Hall of Fameen (1970).


title: Albertina (Wien)

text: Albertina on museo Itävallan pääkaupungin Wienin 1. kaupunginosassa eli Innere Stadtissa. Se toimii Palais Erzherzog Albrechtissa ja sisältää yhden maailman huomattavimmista grafiikan kokoelmista ja lisäksi valokuvia ja arkkitehtuuripiirroksia. Äskettäin museo on saanut pysyvään lainaan kaksi impressionististen ja 1900-luvun alun maalausten kokoelmaa. Museo on nimetty perustajansa, Teschenin herttuan Albert Kasimir von Sachsen-Teschenin (1738–1822), mukaan.


title: Albertina (Wien)

text: Herttua Albert kokosi grafiikan kokoelman Pressburgin linnaan 1770-luvulla toimiessaan siellä vuosina 1765–1781 Unkarin kuningaskunnan kuvernöörinä. Albertinan perustamisesta päätettiin 4. heinäkuuta 1776. Taidekokoelma siirrettiin Palais Erzherzog Albrechtiin vuonna 1795. Kokoelma avattiin yleisölle vuonna 1822.


title: Albertina (Wien)

text: Herttua Albertin kuoltua kokoelma ja museorakennus siirtyivät ensin herttua Karlille (1771–1847), sitten herttua Albrechtille (1817–1895) ja myöhemmin herttua Friedrichille (1856–1936). Tällä ajanjaksolla grafiikkaakokoelma kasvoi edelleen.


title: Albertina (Wien)

text: Rakennuksen ja kokoelman hallinta siirtyi keväällä 1919 Habsburgeilta Itävallan tasavallalle. Osa museon kokoelmista yhdistettiin vuonna 1920 keisarillisen hovikirjaston kokoelmiin. Nimi "Albertina" otettiin käyttöön vuonna 1921.


title: Albertina (Wien)

text: Toisessa maailmansodassa Albertina koki merkittäviä vaurioita. Museo kunnostettiin perusteellisesti vuosina 1998–2003. Arkkitehti Hans Hollein on suunnitellut museon uuden sisäänkäynnin katoksen, josta on tullut museon tunnus.


title: Henki Kolstad

text: Johan Henrik Ludvig ”Henki” Kolstad (3. helmikuuta 1915 Oslo, Norja – 14. heinäkuuta 2008 Oslo, Norja) oli norjalainen näyttelijä. Hän tuli tunnetuksi muun muassa joulukalenteriohjelmasta "Jul i Skomakergata", joka esitettiin televisiossa ensimmäistä kertaa vuonna 1979.


title: Henki Kolstad

text: Kolstad esiintyi menestyksellä myös teatterissa sekä elokuvissa, ja hänelle myönnettiin vuoden 1952 Filmkritikerprisen. Myös hänen nuorempi veljensä Lasse on tunnettu viihdetaiteilija.


title: Henki Kolstad

text: Kolstad kuoli Oslossa 93-vuotiaana 14. heinäkuuta 2008.


title: Odiai

text: Odiai eli busa on noin 250 puhujan isolaattikieli. Sitä puhutaan kolmessa kylässä Papua-Uuden-Guinean länsiosassa, Sandaunin provinssissa.


title: Odiai

text: Odiain kielessä ei ole murteita. Monet kielen puhujat osaavat äidinkielensä ohessa myös yalëa sekä tok-pisiniä ja avioliitot yalëjen kanssa ovat ainakin olleet tavallisia. Odiain kieleen on otettu lainasanoja tok-pisinistä.


title: Uetersen

text: Uetersen (), aik. myös "Ütersen (Holstein)", on Pinnau-joen varrella sijaitseva, niin sanottu "ruusukaupunki" Saksan Schleswig-Holsteinin osavaltiossa. Uetersen kuuluu Hampurin metropolialueeseen. Itse Hampurin kaupunki sijaitsee Uetersenista noin 30 kilometriä kaakkoon.


title: Uetersen

text: Pinnebergin piirikuntaan kuuluvassa kaupungissa asuu noin 17 865 asukasta ja se on pinta-alaltaan 11,43 neliökilometrin suuruinen.


title: Uetersen

text: Moskovan Punaiselle torille 28. toukokuuta 1987 laskeutunut harrastajalentäjä Mathias Rust lähti kuuluisalle lennolleen 13. toukokuuta Uetersenista.


title: Jon Sudbø

text: Jon Sudbø (3. toukokuuta 1961) on entinen norjalainen lääkäri ja hammaslääkäri, joka paljastettiin kattavasta tutkimusvilpistä tammikuussa 2006. Vilpin paljastuessa hän oli Oslon Radiumhospitalet-sairaalan ylilääkäri ja Oslon yliopiston apulaisprofessori. Hänen tapauksestaan uutisoitiin laajasti kansainvälisissä medioissa ja tutkimuskomissio tarkasti hänen tuotantonsa. Komissio totesi valtaosan hänen tutkimustyöstään epäkelvoksi ja suositteli hänen tohtoritutkintonsa peruuttamista, mikä tapahtui 19. joulukuuta 2006. 21. marraskuuta 2006 hänen hammaslääkärioikeutensa oli myös peruttu.


title: Jon Sudbø

text: Sudbøn tohtorinväitös 9. maaliskuuta 2001 käsitteli suuontelosyövän toteamista sen kehittymisen alkuvaiheissa. Hän julkaisi kaksi asiaa käsittelevää artikkelia New England Journal of Medicine -lehdessä vuosina 2001 ja 2004. Artikkeleiden kuvituksessa ja datassa havaittiin epäselvyyksiä, joita ei koskaan pyydetty kuitenkaan oikaistavaksi.


title: Jon Sudbø

text: Keväällä 2004 Norjan lehdistö uutisoi Sudbøn saaneen 70 miljoonaa kruunua uuteen tutkimushankkeeseen - hanke oli kuitenkin amerikkalaisvetoinen, josta Sudbøn osuus on 2,5 miljoonaa. 16. helmikuuta 2005 ryhmä raportoi Yhdysvalloissa FDA:lle, että aivan tavalliset kipulääkkeet, kuten Ibux ja Naproxen, kasvattavat sydän- ja verisuonitautiriskiä. Vaikka lääkkeitä on käytetty jopa näiden tautien ehkäisyyn pitkään, kukaan ei epäillyt tuloksia. Sudbø ja tutkimusryhmä väitti myös, että näiden lääkkeiden käyttö laskee suuontelosyövän riskiä, mutta kuolleisuus ei kuitenkaan laske - sydän- ja verisuonitautien kuolleisuus nousisi vastaavassa suhteessa kuin syöpäkuolleisuus laskisi. Sudbø oli tuottanut tutkimusdatan itse, muu ryhmä oli tulkinnut hänen tuottamaansa dataa asiasta tietämättä. Tulokset herättivät paljon keskustelua maailmalla, eri maiden lääkeviranomaiset ilmaisivat huolensa siihen asti paljon käytettyjen lääkkeiden nyt "havaituista" sivuvaikutuksista.


title: Jon Sudbø

text: Maaliskuussa 2005 Sudbøn ryhmä julkaisi artikkelin Journal of Clinical Oncology -lehdessä koskien suuontelosyövän ennustettavuutta paljon tupakoivien ihmisten keskuudessa. Jälleen kerran hän tuotti osan "tutkimusdataa" itse. Lokakuussa Sudbøn ryhmä julkaisi lopulta artikkelin Lancet-lehdessä, lääketieteen arvostetuimpiin kuuluvassa julkaisussa. Artikkelia kohtaan suunnattiin kuitenkin epäilyjä sekä julkaisemisajankohdan alla että sen jälkeen. Amerikan syöpäyhdistyksen varapresidentti Michael Thun korosti, että osaa tutkimuksen yksityiskohdista ei pystytä toistamaan, minkä lisäksi hän väitti johtopäätöksiä liioitelluksi. Thun ei halunnut kirjoittaa artikkeliin johdantoa ilman lisämuutoksia ja vetäytyi. Artikkeli julkaistiin ilman toisen tutkijan kirjoittamaa johdantoa, koska kuitenkin kaksi muuta ulkopuolista tarkastajaa oli suosittanut julkaisemista. Tapaus oli suuri hetki norjalaiselle tutkimukselle. Thunkaan ei kuitenkaan epäillyt tutkimusvilppiä. Sudbø sai yhä enemmän julkisuutta norjalaisissa medioissa. Iso joukko potilaita ilmaisi huolensa kipulääkkeiden käytöstä.


title: Jon Sudbø

text: Joulun tienoilla Camilla Stoltenberg Norjan kansanterveysinstituutista tutustui artikkeliin ja reagoi siinä kuvattuun dataan. Hän havaitsi suuria ajoitusvirheitä artikkelin kuvatussa datapohjassa. Muun muassa vuosina 1975–1995 käytetyksi väitetty kansallinen reseptirekisteri oli perustettu vasta 2004. Hän näytti artikkelia myös muille kollegoilleen, jotka totesivat myös väitetyt datalähteet omituisiksi. Kansanterveysinstituutti otti yhteyttä useisiin asiantuntijoihin.


title: Jon Sudbø

text: Eräs heistä, professori Lars Vatten NTNU:sta, havaitsi artikkelin välittömästi vilpiksi ja lähetti Sudbølle sähköpostin kysyen hänen käyttämistään metodeista. Hän otti myös yhteyttä professori Erlend Smelandiin Radiumhospitaletiin, joka käynnisti sisäisen tutkimusprosessin. Sudbø kertoi, ettei muistanut kaikkia yksityiskohtia keräämästään datasta. 10. tammikuuta Sudbø kutsuttiin kokoukseen "Kreftregisteret"iin, jossa Vatten uudisti kysymyksensä, saamatta edelleenkään hyviä vastauksia. Iltapäivällä rekisteriin toimitettiin Lancet-julkaisuissa käytetty datatiedosto. Kreftregisteret ei löytänyt kyseisiä henkilöitä omista tietokannoistaan - lähes kenelläkään Norjassa ei ollut kyseisiä sosiaaliturvatunnuksia saati syöpädiagnooseja, jotka olisivat yhtenäisiä Sudbøn datatiedoston kanssa. Lancet-huijauksen paljastuttua myös muu Sudbøn tuotanto asetettiin kyseenalaiseksi ja Sudbø tunnusti myös viimeisimmät artikkelinsa New England Journal of Medicinessa ja Journal of Clinical Oncologyssa huijauksiksi. Hän sanoi toimineensa yksin, vaikuttimenaan tieteellinen kunnianhimo. Tarkastuskomitea nimettiin hänen koko tutkimustuotantonsa läpikäymiseksi. Sudbøn koko tuotannon keväällä 2006 tarkastanutta komiteaa johti Karoliinisen instituutin professori Anders Ekbom.


title: Jon Sudbø

text: Kesäkuussa 2006 todettiin Sudbøn väärentäneen systemaattisesti dataa 1990-luvulta lähtien ja 30 hänen julkaisuaan vedettiin takaisin. Hänen lääkärioikeutensa peruttiin loppuvuodesta 2006.


title: Jon Sudbø

text: Sudbøn tapaus yhdessä muiden viime vuosina julkitulleiden ohella herätti runsaasti keskustelua alan tiedeyhteisössä julkaisujen tarkastuskäytäntöjen tarkistamiseksi. Sudbøn odotettiin myös kohtaavan miljoonaluokan korvausvaatimuksia tuotettuaan epäkelpoa tutkimusta julkisella rahoituksella. Sudbøn kanssa yhdessä oli julkaissut myös Helsingin yliopistollisen keskussairaalan syöpätutkija, dosentti Ari Ristimäki. Poisvedetyn Lancet-artikkelin lisäksi hänellä oli kaksi muutakin yhteisjulkaisua Sudbøn kanssa, jotka hän on myös poistanut ansioluettelostaan. Lancet-yhteisjulkaisuun Ristimäki kertoi tulleensa pyydetyksi ryhmän amerikkalaisten yhteistyökumppanien taholta mukaan prosessin loppuvaiheessa, jolloin Sudbø oli jo tekonsa tehnyt.


title: Jon Sudbø

text: Kesäkuussa 2007 uutisoitiin Sudbøn hakeneen työtä hammaslääkärinä Selfjordissa Telemarkissa, jossa on suuri hammaslääkäripula. Hän sai oikeutensa harjoittaa hammaslääkärintointa rajoitetusti takaisin - oikeutta tehdä tutkimusta ei ole. Sudbøn on myös toimittava aina toisen hammaslääkärin alaisuudessa, jonka on raportoitava hänen toiminnastaan "Helsetilsynet"ille tasaisin väliajoin. Sudbø oli ainut hakija virkaan.


title: Luci Christian

text: Louisa Michelle Christian (s. 18. maaliskuuta 1973 Hico, Texas) on yhdysvaltalainen ääninäyttelijä, joka tunnetaan lukuisista dubbauksistaan animesarjoissa ja elokuvissa. Hän palkittiin kuudesti ADR-palkinnolla ja oli vuonna 2007 kaksi kertaa ehdokkaana American Anime -palkinnon voittajaksi.


title: Luci Christian

text: Christianin näyttelijän ura alkoi varhaisella iällä, kun hänen äitinsä laittoi kolmevuotiaan tyttärensä kykyesitykseen. Varsinaisesti Luci osallistui näyttelemiseen high schoolissa ja myöhemmin valmistui yliopistosta ansaiten loppututkinnon teatterista. Koulun jälkeen hän muutti Houstoniin näyttelemään teattereiden näytelmissä.


title: Luci Christian

text: Vietettyään muutaman vuoden teatterin parissa Luci päätyi ääninäyttelemiseen ja teki ensimmäisen ääniroolinsa OVAan "Those Who Hunt Elves" vuonna 1999. Useiden dubbausten lisäksi Christian teki alkuperäisen ääniroolin vuonna 2006 "Catscratchiin". Hän työskentelee päätoimisesti ADV Filmsillä ja FUNimationilla. Urallaan hän on tehnyt yli 240 dubbausroolia, jonka myötä Christian on toiseksi eniten englanninkielelle äänittänyt henkilö. Christianilla oli myös pariroolia elokuvassa "Halo Legends".


title: Luci Christian

text: Christianilla oli myös äänirooli lyhytelokuvassa "Blade Runner Black Out 2022", joka on ainut animena toteutettu kolmesta "Blade Runnerin" sekä "Blade Runner 2049:n" välille sijoittuvista lyhytelokuvista.


title: Michel Vion

text: Michel Vion (s. 22. lokakuuta 1959 Moûtiers, Ranska) on uransa lopettanut ranskalainen alppihiihtäjä.


title: Michel Vion

text: Vion voitti alppiyhdistetyn maailmanmestaruuden Schladmingissa 1982. 1985 Bormion maailmanmestaruuskilpailuissa hän sijoittui samassa lajissa viidenneksi.


title: Michel Vion

text: Urallaan Vion pystyi yhteen maailmancupin osakilpailuvoittoon, joka tuli Wengenin alppiyhdistetystä 1985. Yhteensä hän saavutti kolme palkintokorokepaikkaa.


title: Mikko Salakari

text: Mikko Salakari (s. 1972) on suomalainen tenori. Hän toimii Turun Martinseurakunnan kanttorina. Mikko Salakari valmistui musiikin maisteriksi vuonna 2001 Sibelius-Akatemian Kuopion osastolta ja 2005 Sibelius-Akatemian laulumusiikin osastolta. Hän on opiskellut Esko Jurvelinin ja Jorma Hynnisen johdolla, osallistunut eri mestarikursseille ja laulanut oratorioiden ja passioiden solistina. Hän on julkaissut seitsemän omakustanneäänitettä.


title: Kóstas Martákis

text: Konstantínos ”Kóstas” Martákis (, s. 25. toukokuuta 1984 Ateena, Kreikka) on kreikkalainen laulaja, joka oli yksi ehdokkaista edustamaan maataan vuoden 2008 Euroviisuissa.


title: Kóstas Martákis

text: Martákis nousi kuuluisuuteen "Dream Show" -kykyjenetsintäohjelmasta. Ennen musiikkiuraansa hän oli toiminut mallina ja opiskellut Ateenan amerikkalaisessa korkeakoulussa, jossa hän keskittyi tietokoneteknologiaan. "Dream Show" -menestyksen ansiosta Martákis solmi levytyssopimuksen Kreikan Sony BMG:n kanssa ja julkaisi ensimmäisen singlensä, "Pánta Mazín", kesällä 2006.


title: Kóstas Martákis

text: Heinäkuussa 2007 julkaistiin Martákisin ensimmäinen albumi, nimeltään "Anatropí". Albumi sai yleisesti hyvän vastaanoton, ja kappaleet ”Anatropí” ja ”Nai” nousivat hiteiksi. Samana kesänä Martákis osallistui myös Latviassa järjestettyyn kansainväliseen "New Wave Festivaliin", jossa hän sijoittui neljänneksi. Yleisö äänesti Martákisin suosikikseen, minkä ansiosta hänen kappaleensa saivat myös radiosoittoa. Kilpailumenestys johti jälleen levytyssopimukseen, kun Martákis sopi Venäjän Sony BMG:n kanssa englanninkielisen albumin julkaisemisesta kaikissa entisen Neuvostoliiton alueen valtioissa vuoden 2008 aikana. Nousussa olevan suosion johdosta ERT pyysi Martákista yhdeksi ehdokkaaksi edustamaan maataan Eurovision laulukilpailussa 2008.


title: Kóstas Martákis

text: Martákis osallistui karsintaan englanninkielisellä kappaleella "Always & Forever", jonka on säveltänyt Dimítris Kontópoulos ja sanoittanut Víky (Vicky) Gerothódorou. Kappale tullaan julkaisemaan singlenä Venäjän Sony BMG:n kautta ja siitä tehdään myös kreikan- ja venäjänkieliset versiot. Kreikan edustuskappaleeksi valittiin kuitenkin Kalomoiran "Secret Combination".


title: Todennäköisyysteoria

text: Todennäköisyysteoria on matematiikan osa-alue, joka tutkii todennäköisyyksiä hyödyntäen mittateorian käsitteitä. Siinä tapahtumat käsitetään mitallisen avaruuden (ns. "otosavaruus") mitallisiksi osajoukoiksi, ja annetun tapahtuman todennäköisyys on sitä vastaavan joukon mitta. Koko otosavaruuden tulkitaan tarkoittavan "varmaa tapausta" ja sen mitta on 1. Aksiomaattisen pohjan todennäköisyysteorialle loi Andrei Kolmogorov vuonna 1933 teoksessaan "Grundbegriffe der Wahrscheinlichkeitsrechnung" ()


title: Todennäköisyysteoria

text: Olkoon formula_1 epätyhjä joukko (ns. "perusjoukko" eli "otosavaruus") ja formula_2 sigma-algebra joukossa formula_1. Nyt kuvaus formula_4 on todennäköisyysmitta (lyh. "todennäköisyys") jos se toteuttaa seuraavat kaksi ehtoaKolmikkoa formula_7 kutsutaan "todennäköisyysavaruudeksi" tai "todennäköisyyskentäksi".


title: Todennäköisyysteoria

text: Sigma-algebran formula_2 alkioita kutsutaan "tapahtumiksi". Tulkinnallisesti sigma-algebra on satunnaiskokeesta havaittavissa olevien, tai muuten mielenkiintoisten ja olennaisten lopputulosten joukko. Otosavaruuden alkioita kutsutaan "alkeistapauksiksi" tai "otoksiksi", ja varsinaisen satunnaisuuden, joka liittyy todennäköisyyteen taustalla olevana ilmiönä, ajatellaan liittyvän alkeistapauksen formula_9 valintaan todennäköisyysmitan formula_5 määrätessä jakauman.


title: Todennäköisyysteoria

text: Tapahtuman formula_11 sanotaan "sattuvan", jos formula_12. Todennäköisyys, että formula_13 sattuu, on sen mitta formula_14.


title: Todennäköisyysteoria

text: Tapahtumiin voi luonnollisesti ajatella liittyvän loogisia operaattoreita, kuten "ei", "ja" ja "tai". Nämä tulkitaan satunnaisilmiön kuvailussa joukko-opin kielelle joukko-operaatioina. Tapahtuma formula_13 ei satu, jos sen komplementti sattuu: formula_16. Tapahtumat formula_13 ja formula_18 sattuvat, jos niiden leikkaus sattuu: formula_19. Tapahtuma formula_13 tai tapahtuma formula_18 sattuu, jos niiden yhdiste sattuu: formula_22.


title: Todennäköisyysteoria

text: Tapahtuman formula_13 sanotaan sattuvan "melkein varmasti", mikäli formula_24.


title: Todennäköisyysteoria

text:
Yksinkertaisin ja varhaisin todennäköisyysmalli perustuu "symmetrisiin alkeistapauksiin", jota kutsutaan myös "klassiseksi todennäköisyysmalliksi". Tässä mallissa otosavaruus on
formula_25
ja kaikilla formula_26 on
formula_27.
Tämä on erikoistapaus "äärellisestä todennäköisyysavaruudesta", joilla jälkimmäistä rajoitusta jakaumalle ei yleisesti ole. Äärellisille todennäköisyysavaruuksille voidaan valita ilman ongelmia sigma-algebraksi potenssijoukko formula_28. Tämä merkitsee, että todennäköisyys on määriteltty kaikille perusjoukon osajoukoille.


title: Todennäköisyysteoria

text:
Klassinen todennäköisyysmalli on erikoistapaus niin sanotusta geometrisesta todennäköisyysmallista. Geometrisessa todennäköisyysmallissa voimme minkä tahansa äärellismittaisen mitta-avaruuden pohjalta rakentaa todennäköisyysmitan tähän avaruuteen. Täsmällisemmin jos formula_29 on mitta-avaruus, jonka perusjoukko on äärellis- ja positiivimittainen eli pätee formula_30, niin kuvaus formula_4,
formula_32
on todennäköisyysmitta.


title: Todennäköisyysteoria

text: Esimerkiksi klassinen todennäköisyysmalli saadaan geometrisesta mallista jos mitaksi annetaan lukumäärämitta. Koulumatematiikassa tunnettu geometrinen todennäköisyys on taasen esimerkiksi lukusuoralla ja tasossa, joissa geometrisen todennäköisyyden mitta on saatu Lebesguen mitasta.


title: Todennäköisyysteoria

text: Satunnaismuuttuja on formula_2-mitallinen kuvaus formula_34. Se liittää todennäköisyyskentän Ω jokaiseen alkioon eli mahdolliseen alkeistapaukseen jonkin reaalilukuarvon. Jos siis alkeistapaus oletetaan valituksi, on satunnaismuuttujan arvo yksikäsitteisesti määritelty, joten siinä mielessä se ei ole satunnainen eikä muuttuja. Sovelluksissa todennäköisyyskentän alkiot kuitenkin tarkoittavat satunnaisia tapahtumia, jotka tapahtuvat tietyllä todennäköisyydellä, ja näin ollen satunnaismuuttujastakin voidaan käytännön kannalta sanoa, että se saa tiettyjä tai tietyllä välillä olevia arvoja tietyillä todennäköisyyksillä.


title: Todennäköisyysteoria

text: Yleisin tapa merkitä satunnaismuuttuja lienee iso kirjain, kuten formula_35. Satunnaismuuttujaa merkitään joskus pienellä kirjaimella. Tällöin se tavataan erottaa vakioista, joita myös merkitään yleensä pienillä kirjaimilla, alleviivauksella, kuten formula_36, tai painolaadun salliessa lihavoinnilla, kuten formula_37.


title: Todennäköisyysteoria

text:
Satunnaismuuttujan kertymäfunktio on reaalifunktio
formula_38.
Se on kaikille satunnaismuuttujille olemassa ja yksikäsitteinen.


title: Todennäköisyysteoria

text: Satunnaismuuttuja on "diskreetti", jos perusjoukko on numeroituva, ja "jatkuva", jos sen kertymäfunktio on derivoituva, jolloin kyseistä derivaattaa kutsutaan tiheysfunktioksi. Satunnaismuuttujat, jotka eivät ole kumpaakaan kutsutaan muun muassa sekatyyppisiksi. Satunnaismuuttujaa sanotaan "yksinkertaiseksi", jos se voi saada vain äärellisen määrän eri arvoja. Nopanheitto käy esimerkiksi tällaisesta tilanteesta.


title: Todennäköisyysteoria

text:
Riippumattomuus on tärkeä satunnaismuuttujien ja tapahtumien välinen ominaisuus. Satunnaismuuttujat formula_35 ja formula_40 ovat riippumattomia, jos yhtälö
formula_41
pätee kaikilla Borel-joukoilla formula_42 ja formula_43.


title: Todennäköisyysteoria

text:
Tapahtumat A ja B ovat riippumattomia, jos ne eivät vaikuta toisiinsa, toisin sanoen jos B tapahtuu yhtä suurella todennäköisyydellä, olipa A tapahtunut tai ei, ja kääntäen. Matemaattisesti voidaan määritellä, että formula_13 ja formula_18 ovat riippumattomat, jos satunnaismuuttujat formula_46 ja formula_47 ovat riippumattomat, missä formula_48 tarkoittaa indikaattorifunktiota. Tämä on yhtä kuin ehto
formula_49.


title: Todennäköisyysteoria

text: Vastaavat ehdot useammille satunnaismuuttujille ja tapahtumille on pädettävä kaikkien indeksikombinaatioiden yli. Esimerkiksi, tapahtumat formula_13, formula_18 ja formula_52 ovat riippumattomat, jos kaikki yhtälöt


title: Todennäköisyysteoria

text: pätevät.


title: Todennäköisyysteoria

text:
Satunnaismuuttujan formula_35 odotusarvo on sen integraali yli otosavaruuden, joka on todennäköisyysmitan avulla merkittynä
formula_54.
Sille on vakiintunut merkintä formula_55. Satunnaismuuttujan formula_35 sanotaan olevan "integroituva", jos formula_57.